**Z A P I S N I K**

**SA 36. SJEDNICE GRADSKOG VIJEĆA**

**GRADA IVANIĆ-GRADA**

U Ivanić-Gradu, 20. prosinca 2016.

36. sjednica Gradskog vijeća Grada Ivanić-Grada održana je dana 20. prosinca 2016. godine s početkom u 16.15 sati u Spomen domu Alojz Vulinec, Beliceva 1, Ivanić-Grad.

Bilješke vodi Jelena Samac – viša stručna suradnica za poslove Gradskog vijeća i Gradonačelnika.

Prisutni članovi Gradskog vijeća:

Željko Pongrac, Gordana Kanić, Ivica Mračić, Tomislav Cuvaj, Tomislav Kunovec, Ilija Krištić, Maja Holub Injić, Drago Dianek, Igor Cepetić, Željko Brezovečki.

Odsutni: Borislav Kovačić, Ivica Levar, Krešimir Malec, Milica Piličić, Sanja Mahovlić Vučinić, Stjepan Klak i Martin Laškarin.

Ostali prisutni:

1. Javor Bojan Leš - Gradonačelnik Grada Ivanić-Grada
2. Željko Posilović - zamjenik Gradonačelnika Grada Ivanić-Grada
3. Milivoj Maršić - pročelnik Upravnog odjela za financije, gospodarstvo, komunalne djelatnosti i prostorno planiranje
4. Tihana Vuković Počuč - privremena pročelnica Upravnog odjela za lokalnu samoupravu, pravne poslove i društvene djelatnosti
5. Sandra Abramović –voditeljica Odsjeka za komunalne djelatnosti, komunalnu infrastrukturu i prostorno planiranje
6. Dražena Mucha - voditeljica Odsjeka za financije i proračun
7. Tomislav Abramović - komunalni redar
8. Mario Mikulić - direktor Komunalnog centra Ivanić-Grad d.o.o.
9. Darko Rupčić - direktor Ivaplin d.o.o.
10. Nedo Paliska – predstavnik društva Vodoopskrba i odvodnja Zagrebačke županije d.o.o.
11. Valentin Gadža – direktor Razvojne agencije IGRA d.o.o.
12. Jure Matijević – načelnik Policijske postaje Ivanić - Grad
13. Maja Rodić Škondro – predstavnica Dječjeg vrtića RODA
14. Krešimir Grgurić – predsjednik Komisije za dodjelu stipendije
15. Pero Krnjaić - predstavnik srpske nacionalne manjine u Gradskom vijeću Grada Ivanić-Grada
16. Obiteljski radio Ivanić d.o.o.

Predsjednik Gradskog vijeća g. Pongrac – otvorio je sjednicu te konstatirao da je na sjednici od ukupno 17 trenutno prisutno 10 vijećnika, što predstavlja većinu članova Gradskog vijeća, postoji kvorum te se mogu donositi pravovaljane odluke.

Na sjednici je jednoglasno usvojen zapisnik sa 35. sjednice Gradskog vijeća.

Naknadno su pristupili vijećnici: Milica Piličić, Borislav Kovačić, Ivica Levar, Krešimir Malec, Martin Laškarin i Sanja Mahovlić Vučinić te je trenutno prisutno 16 vijećnika.

Prelazi se na usvajanje Dnevnog reda Gradskog vijeća.

Predsjednik Gradskog vijeća dao je na glasovanje prijedlog Gradonačelnika za dopunom Dnevnog reda točka 1. Razmatranje prijedloga i donošenje:

Odluke o određivanju poslova prijevoza pokojnika i pogrebničkih usluga koji se financiraju iz proračuna Grada Ivanić – Grada.

Prije pristupanja glasovanju konstatirano je da je na sjednici trenutno prisutno 11 vijećnika.

Prijedlog je jednoglasno prihvaćen.

Ova točka postaje točka 16. Dnevnog reda, a točka 17. će biti Razno.

Prelazi se na usvajanje Dnevnog reda Gradskog vijeća.

Prije pristupanja glasovanju konstatirano je da je na sjednici trenutno prisutno 16 vijećnika.

Gradsko vijeće jednoglasno je usvojilo sljedeći

**D N E V N I R E D**

0. Aktualni sat

1. Informacija o stanju sigurnosti na području Grada Ivanić-Grada

2. Informacija o radu Visoke škole Ivanić-Grad u osnivanju

3. Razmatranje prijedloga i donošenje Odluke o prihvaćanju Konačne liste kandidata i dodjeli stipendija učenicima i studentima s područja Grada Ivanić-Grada za školsku/akademsku godinu 2016./2017.

4. Razmatranje Izvješća o ostvarivanju godišnjeg plana i programa rada Dječjeg vrtića Roda za pedagošku godinu 2015./2016. i donošenje Zaključka o primanju istog na znanje

 5. Razmatranje prijedloga i donošenje:

a) Odluke o II. izmjenama i dopunama Proračuna Grada Ivanić-Grada za 2016. godinu

b) II. Izmjena i dopuna Plana razvojnih programa za 2016. godinu

c) I. izmjena i dopuna Programa socijalnih potreba Grada Ivanić-Grada za 2016. godinu

d) II. Izmjena i dopuna Programa javnih potreba u kulturi na području Grada Ivanić-Grada u 2016. Godini

e) II. Izmjena i dopuna Plana izdataka sredstava za rad Dječjeg vrtića Ivanić-Grad za 2016.g.

f) II. Izmjena i dopuna Odluke o raspodjeli sredstava za poslove vatrogastva Grada Ivanić-Grada za 2016. godinu

g) II. Izmjena i dopuna Programa javnih potreba u sportu na području Grada Ivanić-Grada za 2016. godinu

h) I. Izmjena i dopuna Programa javnih potreba u provedbi programa i projekata udruga civilnog društva Grada Ivanić-Grada u 2016. godini

i) II. Izmjena i dopuna Programa održavanja komunalne infrastrukture za 2016. godinu

j) II. izmjena i dopuna Programa građenja objekata i uređaja komunalne infrastrukture za 2016. godinu

6. Razmatranje prijedloga i donošenje:

a) Proračuna Grada Ivanić-Grada za 2017. godinu i projekcije za 2018. i 2019. godinu

b) Plana razvojnih programa za razdoblje 2017. - 2019. godinu

c) Programa održavanja komunalne infrastrukture za 2017. godinu

d) Programa građenja objekata i uređaja komunalne infrastrukture za 2017. godinu

e) Programa socijalnih potreba Grada Ivanić-Grada za 2017. godinu

f) Programa javnih potreba u sportu na području Grada Ivanić-Grada za 2017. godinu

g) Programa javnih potreba u području predškolskog odgoja i obrazovanja te skrbi o djeci rane i predškolske dobi Grada Ivanić-Grada za 2017. godinu

h) Programa javnih potreba u kulturi na području Grada Ivanić-Grada u 2017. godini

i) Programa javnih potreba u provedbi programa i projekata udruga civilnog društva Grada Ivanić-Grada u 2017. godini

j) Odluke o raspodjeli sredstava za poslove vatrogastva Grada Ivanić-Grada za 2017. godinu

k) Programa javnih potreba Grada Ivanić-Grada u tehničkoj kulturi Grada Ivanić-Grada za 2017. godinu

l) Odluke o izvršavanju Proračuna Grada Ivanić-Grada za 2017. godinu

7. Razmatranje prijedloga i donošenje Odluke o odabiru najpovoljnijeg ponuditelja za kupnju nekretnina u Poduzetničkoj zoni Ivanić-Grad Sjever – Zoni 6

8. Razmatranje prijedloga i donošenje Odluke o raspisivanju javnog natječaja za prodaju zemljišta u Poduzetničkoj zoni Ivanić-Grad Sjever – Zoni 6 radi izgradnje gospodarskih objekata za 2017. godinu

9. Razmatranje prijedloga i donošenje Odluke o odobravanju financiranja i pokretanju izgradnje građevine Sportske dvorane u Posavskim Bregima

10. Razmatranje prijedloga i donošenje Odluke o izradi V. izmjena i dopuna Urbanističkog plana uređenja UPU - 4 za područje Ivanić-Grad, Donji Šarampov i Jalševec Breški

11. Razmatranje prijedloga i donošenje

 a) Odluke o stavljanju van snage Odluke o izmjenama Odluke o komunalnoj naknadi

 b) Odluke o dopuni Odluke o komunalnoj naknadi

12. Razmatranje prijedloga i donošenje Odluke o davanju suglasnosti za pokretanje

 projekta izgradnje Poduzetničkog inkubatora

13. Razmatranje prijedloga i donošenje Odluke o izmjenama Odluke o komunalnom

 redu

 14. Razmatranje prijedloga i donošenje Odluke o davanju prethodne suglasnosti na

 Izdavanje bankarske garancije Grada Ivanić-Grada u korist Veleučilišta

 Lavoslav Ružička u Vukovaru

 15. Razmatranje prijedloga i donošenje Odluke o prijedlogu za imenovanje člana

 Nadzornog odbora trgovačkog društva Vodoopskrba i odvodnja Zagrebačke

 županije d.o.o.

 16. Razmatranje prijedloga i donošenje Odluke o određivanju poslova prijevoza

 pokojnika i pogrebničkih usluga koji se financiraju iz proračuna Grada Ivanić –

 Grada

 17. Razno

 Rad prema utvrđenom Dnevnom redu.

1. **TOČKA**

gđa Gordana Kanić– ima jedno pitanje za gradonačelnika. Upit dolazi od građanina koji živi u Ulici kralja Tomislava – od semafora prema pruzi, a glasi ovako: Postoji li mogućnost da se iduće godine u toj ulici posadi drveće s obzirom na to da je tamo sada obilježeno parkiralište i ulica baš nije lijepa, prazna je pa da se tamo nešto posadi (kanadski javor ili nešto slično kao što je u Savskoj ulici)?

Gradonačelnik - pozdravlja prisutne i zahvaljuje na pitanju te navodi da ga doživljava više kao sugestiju i prijedlog. Osobno nema ništa protiv, ali prepušta da o tome odluči struka, odnosno ljudi koji se bave hortikulturom. Načelno nema ništa protiv da se posadi drveće. Bilo je dosta kritika gradskoj upravi vezano uz projekte na kojima se radi da se negdje rušilo drveće, ali vodila se briga o tome te je Komunalni centar radio na tome da se obnove gradski parkovi, kao i sportski park Zelenjak. Hortikultura je predviđena u svim projektima tako da Ivanić – Grad neće izgubiti ono po čemu je prepoznatljiv, a to je svoje zelenilo, parkovi i hortikulturalna baština.

g. Željko Brezovečki – pozdravlja prisutne i postavlja nekoliko pitanja: 1. pitanje se odnosi na rupu koja mu je iznad glave, nedostaje jedna ploča pa moli da se to riješi u najkraćem vremenu budući da se ploče nalaze u spremištu, a ovaj prostor se koristi za snimanja i za obrede vjenčanja pa da se to zamijeni, to ne bi trebao biti problem. 2. pitanje se odnosi na projekt izgradnje sportskog parka Zelenjak – prije samog projekta kada se krenulo s izgradnjom umjetne trave na Zelenjaku i izgradnjom tribine duž cijele stare tribine je bilo 53 željezne ograde, a prekjučer kada se prošetao prebrojio je da ih ima svega 23 što znači da nedostaje više od pola te ograde pa ga zanima je li investitor koji je primio to gradilište dužan to vratiti u prvobitan položaj i tko će platiti za nestali dio ograde koji nedostaje? 3.pitanje upućuje direktorici Turističke zajednice Ivanić – Grad, ali bi prije toga želio pohvaliti Komunalni centar koji je i ove godine predivno okitio grad, a pitanje glasi: prije svega želio bi pohvaliti organizaciju Bučijade jer je ove godine bila podignuta na jedan veći nivo, a pogotovo ono što je bilo pod šatorom, kuhinja, štandovi s proizvodima naših ljudi koji imaju OPG, međutim, nije mu jasno kako je došlo do toga da se napravi propust da članovi Turističkog vijeća nisu pozvani ni pismeno ni usmeno, da im se barem zahvali na njihovom radu jer su skoro dva mjeseca radili na organizaciji kao volonteri, a na otvorenje parka skulptura nitko ih nije pozvao niti javno pohvalio za rad? 4. pitanje odnosi se na svjetleće panoe u gradu koji bi trebali služiti za oglašavanje, odnosno da se na njih stave jumbo plakati i da podsjete na događanja u gradu pa ga zanima u čijoj je to ingerenciji i tko puni te plakate kada je i sada još uvijek Bučijada u tim panoima, a žale se da na gradskim događanjima nema ljudi – to je zbog lošeg marketinga – iako postoje svjetleće reklame u koje je potrebno samo ubaciti plakat na vrijeme i obavijestiti građane da imaju saznanja kada će se održati neko događanje?

Gradonačelnik – zahvaljuje na pitanjima i navodi da su što se tiče sportskog parka Zelenjak postojali određeni problemi na tom gradilištu i sa zemljom i s nekim drugim stvarima, ali Grad je odreagirao i vodi se briga o tom gradilištu i svemu što je tamo. Navodi da će konkretno za ovo provjeriti brojke i vidjeti. Pitanje upućeno Turističkoj zajednici bit će proslijeđeno direktorici pa će se odgovoriti u pisanom obliku. Što se tiče svjetlećih prostora za oglašavanje i plakata, to je već nekoliko puta bila tema na Gradskom vijeću. Održavanje je vezano uz Komunalni centar. Tu postoji i prostor za zaradu, s obzirom na to da bi se određene lokacije mogle i iznajmljivati te navodi da je u procesu preregistracija samog poduzeća i ubuduće će se koristiti svi prostori koje mogu da se na njima zaradi i koja kuna. Ako je potrebno može se očitovati i direktor Komunalnog centra. Nema tu nekog problema osim što postoji mogućnost nekakvog plakatiranja, da se obavijesti stavljaju u panoe što vjerojatno i nešto košta, ali je dobra ideja koja se može prihvatiti.

g. Željko Brezovečki – zahvaljuje na odgovorima i postavlja još jedno pitanje: hoće li Grad isplatiti božićnicu umirovljenicima, kada i u kojem iznosu?

Gradonačelnik – zahvaljuje na pitanju i navodi da ne bi htio prejudicirati, ali isplata božićnice ovisi i o ishodu današnje sjednice Gradskog vijeća jer je jedna od stavki u rebalansu proračuna isplata božićnice umirovljenicima. Ukoliko se prihvati rebalans, u tom slučaju će biti isplaćena i božićnica

g. Ilija Krištić –ima tri pitanja.1. pitanje: je li moguće da se na križanju Omladinske i Savske ulice preko puta crkve na Poljani postavi pješački prijelaz? Pješački prijelaz ima samo u Omladinskoj, ali nema u Savskoj. Prvi pješački prijelaz je južnije na Posavskim Bregima. Pa ako postoji mogućnost jer tamo je dosta frekventno, ulazak na groblje i izlazak, a cesta je relativno široka. 2. pitanje odnosi se na rješavanje problema na državnoj cesti i onog famoznog semafora – godina je završila, a Hrvatske ceste nisu reagirale pa da ih se podsjeti što se tijekom godine od njih sve tražilo. 3. pitanje vezano je uz radove na oborinskoj odvodnji i nogostupu u Šumećanima, budući da se ušlo u težak zimski period, hoće li izvođač radova konzervirati radove na neki način, odnosno barem popraviti da nisu oni brjegovi i urediti gradilište ili nastaviti radove čim se za to stvore prilike? Također moli načelnika Policijske postaje da u Šumećanima bude više policijskih kontrola budući da je na tom području, iako su radovi i brzina je ograničenja na 30 ili 40 km/h, puno nestrpljivih vozača koji se prebrzo voze, a cesta je i ovako prometna i sužena na dijelovima zbog radova.

Gradonačelnik – što se tiče pješačkog prijelaza na Savskoj, općenito županijske ceste su predmet sastanka koji je dogovoren za idući tjedan, pa će se i to uvrstiti kao prijedlog Grada. S obzirom na događaje koji se često dešavaju u prometu, prometne nesreće s tragičnim posljedicama, postoji nekoliko mjesta na županijskim cestama koja su izrazito rizična pogotovo s povećanim prometom na dijelu Breške Grede i Breške Zeline – postoje „S“ zavoji pod 90˚, a na tri županijske ceste je izbrojeno jedno pet crnih točaka. Na inicijativu Grada će sa direktorom ŽUC-a idući tjedan obaviti sastanak. Nada se da će se sve te lokacije sanirati bilo ležećim policajcima ili drugom signalizacijom kako bi se regulirala brzina u prometu, a i ovaj prijedlog za dodatnim pješačkim prijelazom će se uvrstiti jer nema razloga da se ne odradi. Semafor na državnoj cesti je problem. Tu je i pročelnica za pravne poslove pa može nešto i reći. Još uvijek nije okončan sudski proces kojim bi se naplatili, ali navodi da je Grad imao kontakte s nekim izvođačima, da bi se to popravilo iz proračuna pa bi se naknadno onda pokušali naplatiti. A što se tiče radova u Šumečanima, dokle god će vrijeme dozvoliti, radovi su planirani da idu. Nije planirano konzerviranje i zaustavljanje. Ako bi bio bile takve prilike, onda će s izvođačem vidjeti što se da popraviti.

g Igor Cepetić – ima pitanje za gradonačelnika. Navodi da bi možda bilo dobro da se ponovno aktualizira pitanje cestarine jer ujesen se krenulo pričati o spajanju poduzeća koja upravljaju autocestom Zagreb – Rijeka i našom autocestom. Zadnja informacija je bila da bi trebala poskupiti cestarina, bilo bi dobro da pojeftini cestarina za ovaj naš dio pa da se rastereti cesta preko Breške Grede, Trebovca i Zeline. Drugo pitanje je vezano uz pismo koje je došlo početkom kolovoza, jesu li gotove istražne radnje ili je to još uvijek u tijeku. Treće pitanje je vezano uz udruge, u II. rebalansu proračuna predviđeno je povećanje proračuna za rad udruga i političkih stranaka pa ga zanima je li moguće dobiti neko skraćeno izvješće od udruga (financijsko) na stol vijećnika ili na cd-u skenirane materijale. Povećavaju se sredstva za njihov rad pa ga zanima za što se troše ta sredstva.

Gradonačelnik – što se tiče cestarine, kaže da se angažirao poprilično i pokušao na sve moguće načine, no to nije išlo iz niza razloga koji su regulirani određenim aktima koje imaju Hrvatske autoceste, a koje njima daju pravo i koje ih uvijek stavljaju u nadmoćniju poziciju u odnosu na nas, odnosno naplaćuju ono što im zakon omogućuje. Ono što bi bilo definitivno rješenje je uvođenje vinjeta koje bi riješile sve moguće probleme oko cestarina za sve koji koriste autoceste. Tome se i nadao. Međutim, sadašnji ministar je odustao od toga pa ne zna što će se sada s time desiti. Može dostaviti prepiske s njima, da vijećnici vide o čemu se razgovaralo na tim sastancima i koliko ih je održano s Hrvatskim autocestama i kakav su u konačnici imali završetak. Jasno je da se njima omogućuje naplata od čvorišta do čvorišta, neovisno o tome gdje se nalaze naplatne postaje, odnosno naplatne stanice. To je u njihovim aktima jasno naznačeno. Oni su se tu ogradili i to je ono po čemu se oni vode. Ima više takvih lokacija u državi gdje oni naplaćuju cestarinu neovisno o tome je li netko koristio cijele dionice ili nije. To je tako formulirano tako da tu neke velike mogućnosti do daljnjega ne vidi. Vidi uvođenje vinjeta kao dobar rasplet priče koji bi išao u prilog svima. Što se tiče istražnih radnji, Grad je obaviješten da je policija obavila uvid, da je završeno postupanje policije i sad čeka Državno odvjetništvo da se očituje po tom pitanju i nakon toga će vijećnici biti obaviješteni o svemu. Što se tiče ovog izvješća, postoji služba u Gradu koja brine o svim udrugama u Gradu i svim isplatama koje idu i ne vidi neki razlog da se to ne bi moglo dostaviti vijećnicima.

g Tomislav Kunovec – ima dva pitanja za gradonačelnika i molbu za predsjednika vijeća. Prvo pitanje vezano je uz Odbor za poljoprivredu. Zna da postoji, zna tko su članovi i zna da se ne sastaje. U prvoj godini otkad je sastavljen održane su dvije, tri sjednice i nakon toga ništa. Uvidom u izmjene i dopune Proračuna Grada Ivanić – Grada za 2016. godinu, dvije su: zakup poljoprivrednog zemljišta 720.000,00 kn, prodaja poljoprivrednog zemljišta: 1.240.000,00 kn - znači cca 2 milijuna kn o kojima bi trebao odlučivati Odbor za poljoprivredu, no ne odlučuje, zašto? Drugo pitanje vezano je za mjesne odbore. To bi mogao i zamjenik gradonačelnika odgovoriti vezano uz raspolaganje društvenim domovima. Na vijeću su donesene odluke s kolikim sredstvima raspolaže pojedini mjesni odbor. Postoji vijeće mjesnog odbora, predsjednik vijeća mjesnog odbora, a opet za korištenje društvenih domova treba odluka gradonačelnika. Čemu onda mjesni odbori i predsjednik mjesnog odbora ako autonomije kao takve nema? Treće pitanje uputio bi predsjedniku gradskog vijeća. Navodi da je prije mjesec dana gradski odbor HSS-a Ivanić – Grad uputio odluku o opozivu člana Upravnog vijeća Dječjeg vrtića Ivanić – Grad i prijedlog za imenovanje novog člana Upravnog vijeća Dječjeg vrtića Ivanić – Grad. Rečeno mu je da je to riješeno, da će mu dati odgovor, ali odgovor do dana današnjeg nije dobio. Prošlo je već dosta vremena od vijeća pa postavlja ovo pitanje predsjedniku Odbora za izbor i imenovanje: je li taj prijedlog gradske organizacije HSS-a došao do njega i je li postupano po njemu?

Gradonačelnik – što se tiče Odbora za poljoprivredu, ne zna točan broj koliko se puta sastao, misli da je 3 ili 4 puta, zna da je zadnji put bio prije otprilike godinu dana kada se raspravljalo o tome da se otpišu dugovi poljoprivrednicima, da se izvrši otpis vezano za najam zbog naknade štete s obzirom na poplave. Odbor za poljoprivredu je savjetodavno tijelo koje se saziva u principu kada gradonačelnik ima potrebu da ga koristi. Nije tijelo koje će odlučivati i kad god ima potrebe za tim, to se i napravi. Puno puta, neovisno o odboru, u bilateralnim razgovorima i sastancima, i s predsjednikom HSS-a i s nekim drugima. U Gradu postoje osobe koje se bave time, pod sektorom su g Maršića koji je pročelnik za poljoprivredu, uz gospodarstvo i sve ostalo, a i član je HSS-a. Također i zamjenik gradonačelnika ima sve informacije o tome. Misli da nema potrebe da bi bilo što išlo mimo poljoprivrede. Što se tiče mjesnih odbora, raspolaganje društvenim domovima je određeno aktima Grada. Misli da je to dobro. Smatra da postoje mjesni odbori koji funkcioniraju, ali postoje i mjesni odbori koji ne funkcioniraju. Postoje oni koji rade odlično i barem je pola onih koji ne rade dobro, a da bi se na neki način spriječile malverzacije i nekakve druge radnje za koje bi u konačnici ipak bio kriv gradonačelnik, a ne neki član mjesnog odbora, nema potrebe da se ovo mijenja. Odluka gradonačelnika je u principu uvijek formalna. Znači radi se o potpisu na nešto što se već dogovorilo. Nikad se još nije dogodilo da je gradonačelnik nešto odbio ako je bilo sve po pravilima. To je jedan potpuno normalan način funkcioniranja. Treće pitanje je dobro naslovljeno na predsjednika Gradskog vijeća budući da je on ujedno i predsjednik Upravnog vijeća Dječjeg vrtića Ivanić – Grad pa će on i odgovoriti.

Predsjednik Gradskog vijeća – vezano uz upit za osobu koju ste predložili kao zamjenu člana Upravnog vijeća Dječjeg vrtića Ivanić – Grad, radi se o osobi koja je prema djelatnicima Dječjeg vrtića Ivanić – Grad počinila kazneno djelo prijetnje iz članka 139. stavka 2. Kaznenog zakona i kao takvu nije se moglo proslijediti Odboru za izbor i imenovanje nego je to proslijeđeno PP Ivanić Grad te je odgovoreno da je protiv te osobe podnesena kaznena prijava Općinskom državnom odvjetništvu u Velikoj Gorici. Misli da je pročelnica sročila dopis i da je upućen, no neće prejudicirati. Odgovor će svakako biti dostavljen. Smatra da takva osoba ne može biti imenovana u Upravno vijeće Dječjeg vrtića jer je izvršila ozbiljnu prijetnju prema djelatnicima Dječjeg vrtića.

g Tomislav Kunovec – zahvaljuje na odgovorima te moli odgovor na ovo zadnje u pisanom obliku. Vezano za Odbor za poljoprivredu napominje da se krivo izrazio kad je rekao da Odbor odlučuje. Mislio je da raspravlja i savjetuje. S obzirom na znatna financijska sredstva koja se prilijevaju u Proračun Grada Ivanić – Grada po osnovi zakupa i prodaje poljoprivrednog zemljišta, predlaže da se Odbor za poljoprivredu češće saziva.

g Krešimir Malec – ima nekoliko pitanja za gradonačelnika. Na prošloj sjednici Gradskog vijeća zatražio je pismeni odgovor na jedno dva postavljena pitanja. Prošlo je više od dva mjeseca, on svoj odgovor nije dobio. Budući da je gradonačelnik dužan odgovoriti u roku 30 dana, zanima ga zašto to nije učinjeno. Drugo pitanje vezano je za nepoštivanje mandata vijećnika u mjesnim odborima. U 11. mjesecu istekao je četverogodišnji mandat vijećnicima mjesnih odbora i gradonačelnik je bio dužan raspisati izbore za vijećnike mjesnih odbora pa ga zanima zašto to nije učinjeno? Sljedeće pitanje vezano je za asfaltiranje cesta i nogostupa. Kao što građani jako dobro znaju, jedino što se asfaltiralo ove godine, što se tiče cesta, su ove županijske ceste, ali isto tako s obzirom da se radi o nogostupu na području Posavskih Brega postoje informacije iz ŽUC-a da je došlo do neusklađenosti projekata, odnosno da se koordiniralo, daleko jeftinije bi ispali radovi i što se tiče asfaltiranja i što se tiče nogostupa. Naime, nogostup je rađen proljetos, cesta nešto kasnije. Nisu usklađene visine, odnosno nisu usklađeni projekti. Moglo se izbjeći frezanje asfalta, mogao se asfalt na asfalt postaviti. Isto tako, stručne službe koje se bave time, s obzirom na to da nije teško kontaktirati Županiju, vidjeti projekte koje Županija misli izvoditi, projekte koje misli Grad izvoditi pa bilo bi jako pametno, ali i puno jeftinije da se usklade ti projekti pa da se prišpara koja kuna poreznih obveznika. I s obzirom na to da je aktualna tema, što se tiče zimskih službi i održavanja, odnosno čišćenja snijega s cesta, je li tu sve pod kontrolom? Da se ne bi dogodilo da nas opet iznenadi snijeg.

Gradonačelnik – što se tiče pisanih odgovora, provjerit će što se dogodilo, zašto nije dostavljeno, vidjet će gdje je zapelo. Može i pročelnica odgovoriti ako zna što se traži. Što se tiče mjesnih odbora izbori su planirani u ovog godini koja je ispred nas. Smatra da se apsolutno ništa neće desiti ako se to napravi u godini koja je ispred nas. Što se tiče asfaltiranja cesta i nogostupa, ispada kako je ŽUC sve dobro zamislio, sve izasfaltirao, sve dobro napravio, a Grad nije ništa. ŽUC ne bi ništa asfaltirao da se Grad nije angažirao i da gradonačelnik nije hodočastio tamo i izborio se za sva asfaltiranja koja idu i koja će ići iduće godine. Navodi da nije baš shvatio na koju se dionicu odnosi pitanje – je li to ono od nadvožnjaka prema Posavskim Bregima. Misli da tu apsolutno nije bilo nikakve nekoordinacije, pogotovo ne sa strane Grada. Dapače, to je išlo na inicijativu Grada. Oni nisu uopće imali u planu taj dio asfaltirati nego tek kad je Grad povukao nogostup, onda su bili doslovno prisiljeni da i oni krenu nešto s tom dionicom, da se nešto napravi. I u cijeloj toj priči gradonačelnik je zahvalan ŽUC-u i svim dečkima koji rade u ŽUC-u i svi jako dobro znaju da se ulaganja prvenstveno vežu uz Grad i da se asfaltira upravo tamo gdje je Grad spreman uložiti novce pa u većini tih dijelova ide tamo gdje Grad radi nogostup. Onda tamo i ŽUC asfaltira cestu. To je jedan od preduvjeta pa vrlo vjerojatno da Grad nije radio taj nogostup ne bi se asfaltirala niti ta dionica ceste jer je najčešće takav dogovor. I sa ŽUC-om se dosta kontaktira. Ponovno napominje da će direktor ŽUC-a biti idući tjedan u Gradu pa će se ponovno obići sve županijske ceste, da će zajedno obići dionice koje će se u idućoj godini asfaltirati i da će se vidjeti na koji način dalje s obzirom da je pred nama projektiranje nogostupa na najkritičnijem dijelu: Breška Greda, Zelina, Trebovec, gdje još nema isprojektiranih nogostupa, a u Proračunu postoje predviđena sredstva. Prioritet što se tiče projektiranja je da se te dionice isprojektiraju. Zimska služba funkcionira. Raspisan je javni natječaj. Izvođač je odabran. Novaca ima i u ovom Proračunu – do kraja godine ima još 300.000,00 kn za to ako bi bilo potrebe. Ne bi trebalo biti nikakvih iznenađenja. Izvođač je nov.. Doduše, on do sada još nije održavao ceste pa će se vidjeti. Nada se da će svi biti zadovoljni.

g Krešimir Malec – zna da je odluka o raspisivanju izbora vijeća mjesnih odbora u ingerenciji gradonačelnika, ali misli da bi bilo fer i pristojno da se poštuju propisi, odnosno akti koje smo sami donijeli i da ih poštujemo. Mandat traje 4 godine i gradonačelnik je bio dužan raspisati iste i osigurana su sredstva bila u proračunu, a nije napravljeno.

Gradonačelnik – prihvaća kritiku. U prošlom mandatu izbori su kasnili dvije godine pa smatra da se ništa neće dogoditi ako sada budu kasnili par mjeseci. Bit će raspisani iduće godine.

Predsjednik Gradskog vijeća- dodaje da s obzirom na to koliko je bilo izbora u protekloj godini na ove izbore ne bi izašlo ni 10% glasača.

g Krešimir Malec – smatra da je to procjena predsjednika Gradskog vijeća, ali da on misli da bi izašlo daleko više glasača. Kaže da je gradonačelnik u pravu što se tiče izbora u proteklom mandatu. No, navodi da je HNS inzistirao i u tom proteklom mandatu da se raspišu izbori vijeća mjesnih odbora na vrijeme.

**1. TOČKA**

g Jure Matijević –obrazlaže da je na vrijeme dostavio i pretpostavlja da su svi vijećnici dobili pisano izvješće o stanju sigurnosti za prvih 11 mjeseci ove godine. Istovremeno i usporedbu sa statističkim pokazateljima stanja sigurnosti za Grad Ivanić – Grad za isti period prošle godine. Budući da je izvješće sačinjeno temeljem stvarnih statističkih pokazatelja i stvarnog činjeničnog stanja, pretpostavlja da su vijećnici sve proučili i izanalizirali. Slijedom toga ne želi iznositi previše statističkih pokazatelja. Stoji na raspolaganju. Osvrnut će se po određenim segmentima stanja sigurnosti na ovo izvješće. Stoji na raspolaganju za sve moguće upite. Ono što neće znati, potrudit će se dostaviti adekvatan odgovor u što kraćem roku. Što se tiče kaznenih djela, postoje tri vrste kaznenog progona: kaznena djela po službenoj dužnosti, po prijedlogu i po privatnoj tužbi. U prvoj tabeli 2016. godine za prvih 11 mjeseci kaznenih djela po službenoj dužnosti evidentirano je 170, dok je u istom vremenskom razdoblju 2015. godine evidentirano 155. Iz ovog podatka je vidljiv porast kaznenih djela za 10%. Kod kaznenih djela po prijedlogu postoji smanjenje ove godine od 34 na 22 ili 35% i po privatnoj tužbi za 74 na 46 ili 38%. Vezano za ovaj podatak o povećanju kaznenih djela po službenoj dužnosti za 10% daje objašnjenje jer ta brojka malo bode za oči. Kad se pogledaju iduće tabele, a on će se osvrnuti samo na kaznena djela prijetnje - kaznena djela prijetnje u našem kaznenom zakonodavstvu, znači predviđeno je stavak 1. po privatnoj tužbu, stavak 2. po prijedlogu i stavak 3. kad se odnosi na službene ili odgovorne osobe po službenoj dužnosti. Međutim, po prijedlogu kada stranka dođe u policijsku postaju ili kod redarstvenih vlasti podnese kaznenu prijavu, stavi prijedlog, samim podnošenjem kaznene prijave smatra se podnošenje prijedloga ili dostavom imovinsko pravnog zahtjeva. Ta prijava se obradi i procesuira prema odvjetništvu. Tada i odvjetništvo poziva stranku i ako stranka ostaje pri prijedlogu onda se predmet procesuira. Bitno je napomenuti da stranka za sva kaznena djela po prijedlogu može, kako kod policije, tako kod odvjetništva pa čak i na sudu, u sve i jednoj fazi prijedloga odustati od progona. U prvih 11 mjeseci ove godine imali smo određen broj porasta takvih kaznenih djela, isključivo kaznenih djela prijetnje po stavku 2. po prijedlogu. I to je rezultat ovog broja od 10% jer kad se djelo po prijedlogu procesuira, ono sistemom automatizma, sve dok se ne odustane ili dok se ne donese presuda poprima po ZKP-u i ulogu ovog djela po službenoj dužnosti. Znači, kada se postupa po prijedlogu, postupa se i vrše se istražne radnje kao da je djelo po službenoj dužnosti. Nada se da je bio precizan i pojasnio ovaj dio. Tako da porast od ovih 10% ne čini nekakav problem. Što se tiče ukupnog broja djela i otkrivačke djelatnosti otkrivanja počinitelja od 170 kaznenih djela, počinitelj je otkriven u 99 slučajeva, dok je u 71 slučaj ostao nepoznat što ukupno znači otkrivačku djelatnost 58% za razliku od prošle godine kad je bilo 43%. Smanjen je broj kaznenih djela. Brojčano ne izgleda smanjen, ali statistički smanjen je broj kaznenih djela, a istovremeno povećana otkrivačka djelatnost. S druge strane, jako je sretan i ponosan da u strukturi kaznenih djela Policijska postaja Ivanić – Grad, tijekom ove godine i ako se usporedi s istim razdobljem i prošle godine i prijašnjih godina, ove godine ima izuzetno dobre rezultate jer u prvih 11 mjeseci na području grada Ivanić – Grada nije zabilježeno nijedno kazneno djelo ubojstva ili teškog ubojstva, nijedno kazneno djelo razbojništva. Također, najzastupljenija kaznena djela iz imovinskih delikata razbojničke krađe, krađe i teške krađe su također u opadanju, a u konačnici policijskim izvidima i istraživanjima bez obzira na najzastupljeniji broj kaznenih djela krađe i teške krađe, postoji povećanje otkrivačke djelatnosti i kod imovinskih delikata. Ista stvar je kod zlouporabe droge kad su kaznena djela u pitanju, u konačnici postoji smanjenje kaznenih djela i povećana otkrivačka djelatnost. Što se tiče drugih kažnjivih radnji iz domene prekršajne problematike, izvodit će tri pravne osnove: to su prekršaji protiv javnog reda i mira, zlouporaba opojnih droga i nasilje u obitelji. ove godine u prvih 11 mjeseci, postoji smanjenje sa 26% prekršaja protiv javnog reda i mira za područje grada Ivanić – Grada sa 66 na 49. Što se tiče nasilja u obitelji, smanjenje je za 7% sa 57 prošle godine na 53 ove godine. Nadalje, zlouporaba opojnih droga u prekršajnoj problematici povećanje je za 250%, to je tzv. ulična redukcija. To su oni prekršaji na javnim mjestima kada se netko zatekne u posjedu ili da konzumira opojnu drogu. I ove godine u odnosu na prošlu godinu i u tom dijelu je povećanje. Druge pravne okvire iz domene djelokruga rada policije u smislu pravnih propisa i prekršaja. Kaže da nije htio zamarati s ostalim, budući da su ovi propisi i prekršaji najzastupljeniji. Nadalje, u segmentu sigurnosti cestovnog prometa, izuzetno je zadovoljan sa rezultatima rada. Naime, prošle godine u prvih 11 mjeseci Policijska postaja Ivanić – Grad, nažalost, imala je 5 smrtno stradalih osoba u prometnim nesrećama. Ove godine je taj brojka znatno manja i u prvih 11 mjeseci su 2 smrtno stradale osobe. Podatak je za cjelokupno područje Ivanić – Grada gdje se ubraja područje Kloštra Ivanića i područje općine Križ. U prvih 11 mjeseci ove godine su za područje grada Ivanić – Grada imali, nažalost, jednu smrtno stradalu osobu, dok prošle godine na području grada Ivanić – Grada u 11 mjeseci nije zabilježena nijedna prometna nesreća sa smrtno stradalom osobom. S ozlijeđenim osobama ima 37. Povećanje za 9% u odnosu na prošlu godinu prometnih nesreća, a s materijalnom štetom je smanjenje za 18% sa 55 na 45. Ukupan broj prometnih nesreća za Grad Ivanić – Grad u 11 mjeseci je 83 ove godine, 89 prošle godine. Smanjenje za 7%. Isto tako, smatra potrebnim napomenuti da je rezultat kako na području grada Ivanić – Grada, tako i na cjelokupnom području koje pokriva Policijska postaja, isključivo strateški cilj koji je stavljen ispred njih ove godine je da se smanji broj najtežih prometnih nesreća. Da bi se to napravilo, moralo se poduzeti niz mjera i radnji, a jedna od tih mjera i radnji je pojačano postupanje u smislu preventivno- represivnih mjera i radnji koje policija poduzima sukladno s ovim ovlastima pa su na stranici 6. pod tabelom broj 6. statistički pokazatelji najtežih prometnih prekršaja. Usporedbe radi, u 2016. godini u prvih 11 mjeseci su utvrdili, otkrili i procesuirali 5891 prekršaj. Prošle godine u istom razdoblju 3933 prekršaja što iznosi 1958 prekršaja više ove godine ili 50%. Zabrinjavajuće je, da u statističkim pokazateljima, ako se gleda tabela, vidi se, a ujedno su ovi prekršaji najčešći uzroci prometnih nesreća: nepropisna brzina. Ove godine je u 11 mjeseci evidentirano 2297. Prošle godine 882 prekršaja. To je povećanje od 160%. Alkohol – 540 prekršaja ove godine, prošle godine 370. 170 prekršaja više ili 46%. Jako zabrinjavajuće. Upravljanje prije stjecanja, odbijanje alkotestiranja, vožnja pod zabranom, nepridržavanje pravnih propisa su ujedno i najčešći uzroci prometnih nesreća. Budući da je završio s ovim djelom kaznene problematike i prekršajne problematike koja je najzastupljenija smatra potrebnim napomenuti da od ostalih sigurnosnih događaja ima malo zabrinjavajuću brojku suicida. Povećanje za 50% u prvih 11 mjeseci ove godine u odnosu na prošlu godinu. Zabrinjavajuć je taj podatak što većim dijelom suicid vrše mlađe osobe. Svjedoci ste da smo na području grada Ivanić – Grada ili postaje imali nekoliko suicida, što vješanjem, što bacanjem pod vlak mlađih osoba. Stoga načelnik moli vijećnike i predstavnike lokalne vlasti kao i sve druge institucije koje se na bilo koji način direktno ili indirektno bave ovom problematikom da pomognu policiji da se iznađu načini i mogućnosti kroz nekakve javne tribine, projekte da se ova brojka ne bi nastavila i da ne bude na uzlaznoj putanji. Zabrinjava ga, s obzirom da radi 30 godina ovaj posao da u jednom kratkom vremenskom intervalu imamo 6-8 suicida gdje najčešće to vrše mlađe osobe. Isto tako, potrebno je napomenuti da je povećan broj izazivanja požara na području grada Ivanić – Grada, ali na području ruralnih dijelova. Tako su to bile neke vikend kuće gdje je bilo manje šteta. Petnaestak takvih požara je više evidentirano u odnosu na prošlu godinu. Dosad nisu otkrili počinitelje. Međutim, intenzivno rade na tome. Imaju dvije grupacije. Radilo bi se najvjerojatnije o maloljetnicima i djeci s područja grada Ivanić – Grada. Nada se da će u dogledno vrijeme, normalno zbog vremenskih uvjeta. Sada je to stalo jer požari su mahom bili tijekom školskog raspusta i ljetnih vremena. I na kraju, isto bitno za napomenuti to su javna okupljanja. Doduše, ove godine ih ima malo više u odnosu na prošlu godinu negdje 28% i to svih vrsta javnih okupljanja s tim da, s obzirom na Zakon o javnom okupljanju, organizator mora kod javnih okupljanja koji zahtijevaju redarsku službu i fizičko osiguranje prilikom prijave. Ako se prosudi i takav javni skup mora osiguravati policija ili ovlaštene tvrtke zaštitarske moraju potpisati ugovor s policijom oko angažmana, a ako neće policija osiguravati, a potrebno je fizičko osiguranje, u tim slučajevima se mora prilikom prijave dostaviti policiji točno tvrtka i broj ljudi za koje je unaprijed sugerirano da će se okupiti. Smatra da je stanje zadovoljavajuće s obzirom na stanje sigurnosti na području grada Ivanić – Grada, a samim time pošto Grad Ivanić – Grad teritorijalno i po broju stanovnika zauzima jako velik broj područja. Samim time, takvo stanje je za cjelokupni teritorij postaje. Da može bolje, uvijek može. No tu očekuje i pomoć. Kaže da je iznimno zadovoljan što je dobio poziv za sjednicu, međutim, malo ga je zaboljelo što više od 80% prisutnih ne poznaje. Ne zna što je razlog tome. On sigurno nije.

g Tomislav Kunovec – zahvaljuje načelniku na iscrpnom izvještaju. Jedna digresija vezana uz komentar da ih načelnik ne poznaje – to je dobro da ih ne poznaje. Ima i jedno pitanje. Ovo izvješće su vijećnici dobili na stol prilikom dolaska u vijećnicu. Nije im dostavljeno prije pa nisu mogli studioznije proučiti, ali vidi da policija radi svoj posao po svim aspektima, a što je vidljivo u izvještaju. Osim jednog. Krađa, teška krađa 88 kaznenih djela, riješeno 26. Ista stvar je i u 2015. godini. Čak ih je dva više. Traži pojašnjenje.

g Jure Matijević – počet će sa neozbiljnim odgovorom jer je tako shvatio i prvi dio pitanja. Kada je mislio na suradnju, isključivo je mislio vezano za struku i da mu se pomogne u njegovoj struci, da svi zajedno rade na problemu koji je njegov i svačiji. Od općeg društvenog interesa. Dakako da je ovo malo šaljivo bilo, kaže da ni ne radi na cesti pa stoga nije imao ni priliku, ako se misli na zaustavljanje i kontrolu. Kolege policijski službenici vjerojatno većinu poznaju. S druge strane, sada ozbiljan odgovor, statistički pokazatelji su takvi kakvi jesu. Nažalost, i vremena su se promijenila. Rekao je tijekom izlaganja da ovaj posao radi 30 godina. Pamti vremena kada su imali 90% otkrivačke djelatnosti. I predsjednik vijeća je stjecajem okolnosti nekad bio u sustavu pa su nekad i zajedno radili. Međutim, to su bila druga vremena. Sada policija ne može i ne smije bez dogovora s odvjetništvom i bez prikupljenih dokaznih radnji ni protiv jedne osobe podnijeti kaznenu prijavu. Kad bi službenici to napravili i kad bi načelnik takvu prijavu potpisao, optužiti i okriviti nekog bez dokaza, to u jednoj pravnoj suverenoj uređenoj državi ne može. I ne prolazi. Dakako da bi volio da su još uspješniji u otkrivačkoj djelatnosti. Međutim, uzimajući susjedne policijske postaje ili statističke pokazatelje (mogu se pogledati na Internet stranicama Policijske uprave Zagrebačke) policijskih postaja u tzv. prstenu, gdje spada i Ivanić – Grad, Ivanić je uz Veliku Goricu najbolja policijska postaja u Zagrebačkoj županiji po pitanju otkrivačke djelatnosti. Volio bi da je bolje. Međutim, uzimajući u obzir i pravne propise, problematiku, ljudske i tehničke resurse i ine, drži da uz rezervu i ogradu, osobno bi bio najsretniji da svakom građaninu, svakoj osjećajnoj osobi može riješiti, vratiti stvari i otkriti počinitelja. Međutim, statistika europskih zemalja, misli da znaju kakva je. Kad kaže da ima otkrivačku djelatnost 58%. Što se tiče otkrivačke djelatnosti negdje u susjednim državama, otprilike doseže od 20%, 25% do 28%.

g Ilija Krištić – kaže da je u 8. mjesecu ili 9. mjesecu htio postaviti jedno vijećničko pitanje koje bi se uputilo načelniku kao nadređenom policijskoj postaji pa će sada ponoviti to pitanje. Kaže da ni ne mora odgovoriti jer ni ne može se trenutno odgovoriti na njega. Kao i u drugim policijskim postajama, tako i u Policijskoj postaji Ivanić – Grad početkom kolovoza došlo je do odjava građana, njihovih mjesta prebivališta i boravišta. Navodi primjer: gospođi je početkom kolovoza izvršena odjava prebivališta bez njenog znanja i adrese na kojoj boravi, a na kojoj je i vlasnik. Navedena gospođa je početkom rujna došla u policijsku postaju riješiti mjesto prebivališta. Službenica je na šalteru rekla da je odjavljena s mjesta prebivališta jer se trajno iselila iz Republike Hrvatske te je od nje zatražila važeću osobnu iskaznicu i istu poništila. Tako je žena s troje djece praktički poništeno mjesto prebivališta bez njezinog znanja, a njezinoj djeci, među kojima je jedno i maloljetno, to nije učinjeno. Gospođa je otišla sa svoje troje djece krajem srpnja 2015. zbog posla na privremeni rad u Njemačku. A tada je napravila pogrešku jer se nije u skladu sa stavkom 5. članka 3. Zakona o prebivalištu obavijestila nadležno tijelo o promjeni mjesta boravišta. No to ne smije biti razlog da nadležno tijelo samo donosi odluku o vrsti i razlogu promjene prebivališta. Napominje da gospođa redovito dolazi i plaća sve doprinose, komunalne naknade, struju, vodu, plin i tako dalje. Pa njegovo pitanje glasi: po osnovu kojeg članka Zakona o prebivalištu je istoj poništeno prebivalište i bez njenog znanja, a s navedenim razlogom trajnog iseljenja iz Republike Hrvatske? Tko umjesto dotične osobe smije dati izjavu da se trajno iselila?

g Jure Matijević – kaže da ne zna konkretan slučaj. Međutim, jasno mu je o čemu se radi, jasno je i većini prisutnih. Zakon o prebivalištu i boravištu građana člankom 12. propisuje da nadležna policijska postaja, odnosno policijska uprava će poništiti adresu prebivališta i boravišta svim osobama koje ne žive na toj adresi. Kaže da je vijećnik jednim dijelom i dao odgovor za gospođu jer je otišla privremeno raditi u Njemačku, a nije prijavila tamo boravište. Kada tijela državne uprave traže bilo koga (pretpostavlja da je ovo bila ili operativna provjera,ili je možda tražio sud), policija je obavezna i dužna u takvim slučajevima, kada osoba ne živi, svi su sa zakonske strane imali rok bilo da su državljani RH pa privremeno rade u inozemstvu ili u zemljama Europske unije, a ne zna koliko boravi tamo, morali su se tamo prijaviti na adresu. U ovom slučaju, gospođa se nije prijavila, a nije bila na adresi boravišta, odnosno prebivališta. Provjerom na terenu je utvrđeno. Međutim, po članku 12. Zakona o prebivalištu i boravištu doneseno je rješenje koje potpisuje načelnik policijske uprave. Međutim, sve i jedna osoba (ne uzima se trajno i ne odjavljuje) koja ima nekretnine, koja ima uvjete, može ponovno podnijeti zahtjev za prijavu i ponovno se prijaviti. Tu ne vidi nikakav problem. Samo je stvar u komunikaciji i kako ljudi shvaćaju to, kako je ljudima objašnjeno. Savjetuje da svi građani i građanke koji imaju problema takve prirode da se svakako jave nadležnim službama u najbližu policijsku postaju da se raspitaju. Konkretno kod njega u upravni odjel, svakog ponedjeljka daje izvješće i moli ljude da traže, da se obraćaju elektronski ili bilo kako, telefonom. Svima stoji na raspolaganju i usluzi. Kaže da ovo nije problem koji se ne može i ne da riješiti pa ako je u danom momentu osoba bila u prekršaju, doneseno je u upravnom postupku rješenje, da se ukida prebivalište i poništava osobna iskaznica kada je osoba došla tu, ako ispunjava uvjete za ponovnu prijavu, prijavit će se i nikakav problem nije.

g Željko Brezovečki – želi pohvaliti na iscrpnom izvještaju načelnika policijske postaje i pohvaliti sve djelatnike Policijske postaje Ivanić – Grad. Ipak su to rezultati koji su drugačiji nego prošle godine, što znači da su znatno poboljšanje u jednom dijelu, dok u nekom drugom to nisu. Mnogi građani grada Ivanić – Grada će reći da su sve kante potrgane, svi znakovi su izvijani, nedostaje ovoga, nedostaje onoga. Od prvog dana kad je gospodin Matijević došao u Ivanić - Grad je bila suradnja i oko projekta Zbogom oružju i oko drugih projekata, a i samim tim kad bi se ticalo umirovljenika, branili su im da se druže, plešu i tako dalje. Zapravo, uvijek su se rješavali problemi na način da se došlo u policijsku postaju i zatražila pomoć. Na obostrano zadovoljstvo, to se uspjelo riješiti. Sada ga zanima što se događa kada se utvrdi da je netko bacio kantu, izvijao znak i ovo. Kaže da je bio osobno po tom pitanju i dobio odgovor da proslijede dalje prema sudu, a dalje je na njima da rješavaju ono što treba. Kaže da nije mogao vjerovati da je to tako i bilo mu je predloženo da pogleda i tako je i bilo pa traži načelnika da pojasni da nakon svake subote i nedjelje puno je toga izvijano, razbito, bačeno. Zašto je to tako? A ipak se na terenu vidi da djelatnici nazočni i da se radi.

g Jure Matijević – zahvaljuje na pohvalama i napominje da je na raspolaganju za 24 sata za sve građane po bilo kojoj osnovi za sve poslove koji su u djelokrugu policije. Što se tiče konkretnog pitanja, da, problema ima dosta. Ne mogu svaki puta biti i pokriti svaku lokaciju, svaku ulicu, svaku kuću. Međutim, kada se radi o vandalima, uništavanju imovine i narušavanju javnog reda i mira na otvorenom prostoru, tu postoje znatni problemi, sve i jedan događaj se procesuira. Najčešće se radi o prekršajnoj problematici i populacija osoba ili su recidivisti skloni činjenju takvih ili sličnih prekršaja, mlađe osobe u kategoriji starijeg maloljetnika ili mlađeg punoljetnika procesuirano prema prekršajnom sudu i, nažalost, sankcije su takve kakve jesu. Kad se podnese prekršajni nalog ili obvezni prekršajni nalog, bez obzira što je tužitelj u prekršajnom postupku, policija nema mogućnosti žalbe na presudu Prekršajnog suda u prvom stupnju. Nema pravnog lijeka. Međutim, predstavnik policije ne može utjecati na sud i njihove presude. Ne smije. To je problem koji je evidentan i kod drugih kolega.

Utvrđeno je da je na sjednici Gradskog vijeća prisutno 16 vijećnika.

Predsjednik Gradskog vijeća konstatira da je **Informacija o stanju sigurnosti na području Grada Ivanić-Grada** primljena na znanje.

**2. TOČKA**

dr.sc. Mile Marinčić – zahvaljuje na ukazanom povjerenju, o imenovanju za privremenog dekana Visoke škole u osnivanju. Navodi da bez dr.sc.Tatjane Trošt Bobić i pročelnice Tihane Vuković Počuč ovaj cijeli proces koji se događa, ne bi mogao ići tim ritmom kojim ide. Ima punu podršku i zahvaljuje se gradonačelniku, zamjeniku gradonačelnika, i predsjedniku Gradskog vijeća. Sretan je i zahvalan što je Gradsko vijeće donijelo jednu takvu odluku važnu za Grad i njegovu budućnost. Napominje da ono što je 70-ih godina bila srednja škola to je od 2000.-te pa na dalje visoka škola za neko mjesto. Drago mu je da postoje vijećnici koju mogu razumjeti koliki je to iskorak za jedan grad. Pohvaljuje sve prisutne na donošenju takve odluke. Kad je preuzeta ova priča prvo se snimila situacija zajedno s kolegicama Bobić i Vuković i napravljeni su preliminarni razgovori u pravcu Fakulteta zdravstvenih studija iz Rijeke jer se prema njima u prvom trenutku i krenulo. Fakultet zdravstvenih studija iz Rijeke imao je i dobru volju i imaju sjajnu podlogu. Međutim, njihov osobni problem je njihov kadar. Oni sami imaju premalo svog kadra i u određenom trenutku naprosto je došlo do toga da se, analizirajući cijelu situaciju, ukoliko ne dođe do izmjene Pravilnika, a Pravilnik se mijenja na najvišim razinama i institucijama (znači za njega je odgovorno Ministarstvo znanosti i obrazovanja), oni ne mogu biti mentor. Nije se moglo čekati izmjenu tog Pravilnika i u dogovoru s ovim malim stručnim timom krenulo se drugim putovima. Zahvaljuje u tom pravcu što je dogovoren razgovor sa Sveučilištem u Splitu. To je dogovorio gradonačelnik. Poslan je i upit prema Sveučilištu Sjever, Katoličkom sveučilištu i Veleučilištu Lavoslav Ružička u Vukovaru. Neki od ovih subjekata jesu odgovorili. Međutim, nije bilo mogućnosti da se ostvari ono što je naša želja. Bilo je i drugih interesenata, ali to su stvari koje su u biti privatni karakter, a to nije imalo mjesta u našoj zamisli Visoke škole Ivanić – Grad. Što ne znači da se s tim subjektima neće ostvariti suradnja, kao što ostvarivanje suradnje ostaje i dalje s Fakultetom zdravstvenih studija u Rijeci jer je s prodekanom Uzorom prije dva tjedna razgovarao i tu neće biti nikakvih problema. Dakle, pozivu se odazvalo Veleučilište Lavoslav Ružička i oni su bili najkonkretniji. Njihov dekan je u više navrata, nakon što su ga posjetili u Vukovaru, u rujnu boravio ovdje u Ivanić – Gradu. Cijelo vrijeme su to bili radni sastanci koji su trajali i po nekoliko sati. Ono što se možda ne vidi, ali nema potrebe ni govoriti jer u ovom najvažnije je raditi. Nema potrebe puno pričati. Doći će vrijeme kad će se moći nešto i prikazivati. Trenutačno je to samo rad. Dekan iz Vukovara je 29. rujna dobio podršku svog stručnog vijeća da može biti mentor Visokoj školi u osnivanju što je bio već prvi konkretan znak i onda je nastavljeno sustavno vođenje daljnjih pregovora i započeta je sasvim nova priča s izradom novog elaborata. Ovdje je samo dio tog elaborata koji je otprilike 200 stranica. Cijeli taj elaborat napravili su kolegica Trošt Bobić, kolegica Tihana Vuković Počuč i dr.sc. Marinčić. To je novi elaborat za Visoku školu u osnivanju. Vijećnici imaju samo studiju opravdanosti. Ona je u drugom dijelu. Neke stvari iz studije opravdanosti preklapaju se i s onim što je u elaboratu jer to traži Ministarstvo znanosti. Ugovor o mentorstvu s Veleučilištem Lavoslav Ružička potpisan je 21. studenoga. S time se nije htjelo u javnost, nije se htjelo s nekakvim hvaljenjem. To je još uvijek samo sobar početak. Još se uvijek dovršavaju neki od detalja unutar onog što treba predati za Ministarstvo znanosti. Vjeruje da će čak tijekom ovog tjedna dovršiti sve potrebito i da će još, možda i prije Božića, ali zasigurno do Nove godine, sva potrebita dokumentacija otići u Ministarstvo znanosti i obrazovanja. I to bi bio onaj veliki prvi korak, kad ona bude tamo zaprimljena, onda teku rokovi za očitovanje tj. prvo oni moraju proslijediti Agenciji za znanost i visoko obrazovanje i kad se Agencija očituje dobit će daljnje upute, što i kako činiti. Istovremeno dok rade na zajedničkom dijelu elaborata s Vukovarom, ishođuju se i traže druge potrebite podrške. Osim podrške od strane Naftalana, traži se i dobiva potpora Doma zdravlja Zagrebačke županije, Doma za starije i nemoćne iz Križevaca Senior care i bolnice iz Popovače. Posebno u ovoj cijeloj priči, osim pokretača,ističe i zahvaljuje dr. Goranu Maričiću jer je od prvih trenutaka apsolutno shvatio i uvidio važnost i vizionarski vidio koliko je važno osnivanje jedne ovakve ustanove, da to daje i jednu posebnu notu Specijalnoj bolnici Naftalan koja, koliko god to sad možda izgledalo nevažno, u vrlo skoroj budućnosti od same Visoke škole može imati, ne benefite u smislu nekog novčanog iznosa (ali moguće je i o tome govoriti jer će zasigurno i bolnica Naftalan preko Visoke škole tj. u zajedništvu s Visokom školom moći aplicirati na puno kvalitetnije projekte). U ovom trenutku, dok se čeka dobivanje suglasnosti, a tek onda kreće priča o dobivanju dopusnice. Dobivanje dopusnice za jednu visoku školu nije više samo ulaganje u jednu visoku školu. Tad ona postaje vrijednost. I to stvarna vrijednost. Dakle, škola s akreditacijom, može se staviti na tržište, ako to netko misli da bi to uopće trebalo napraviti. Jer imati jednu takvu vrijednost znači dobrano biti neozbiljan ako bi ponudio nekom na tržište ili nekom drugom. O benefitima koji se tiču onoga što izlazi izvan ovih granica Visoka škola – Naftalan, ne treba govoriti. Misli da su vijećnici dovoljno upućeni u to što znači pojava studenata u Ivanić – Gradu, što znači potencijalno stvaranje studentske menze, a to sve ide jedno s drugim i stvaranje novih studijskih programa. Istovremeno, već se sada radi na novim studijskim programima. Jedan od njih je i sestrinstvo koje je izuzetno aktualno. Radi se procjena i u srednjoj školi. Samo u jednom razredu gimnazije u Križu trenutno 5 učenica želi upisati sestrinstvo. Samo u jednom jedinom razredu. I za kraj, bila je situacija u kojoj je upitan što će se dogoditi ako se nešto promijeni pa njega maknu. Odgovara da nije nikakva veličina i kako kaže Immanuel Kant: „Zvjezdano nebo nada mnom i moralni zakon u meni“. Ništa drugo mu nije važno. Ako se nešto može napraviti za svoj grad, drage volje, ako netko misli da nema kvalitete, nije nikakav problem.

g Igor Cepetić – kaže da su vijećnici dobili na stolove sve vezano uz ovu Informaciju. To se pregleda na brzinu, ali neke stvari se ipak uoče. Ima par pitanja na koja traži objašnjenje. Danas je jedna od točaka Dnevnog reda izdavanje bankarske garancije u iznosu od 2.000.000,00 kuna veleučilištu. Pogledao je ugovor i kaže da se Grad Ivanić – Grad obvezuje da će izdati garanciju, da će osigurati prostor za izvođenje nastave, snositi režijske troškove, troškove opremanja informatičkom i svom drugom opremom, osigurati sredstva u bruto iznosu za plaće stalno zaposlenih pa će se sad odmah izdati garancija u iznosu od 2.000.000,00 kuna. Grad će sve to poplaćati. Zanima ga kad se gleda studija opravdanosti, studija izvođenja spominje se da će trošak studija iznositi oko 1.500.000,00 kn u prvoj godini studija, a kad se gledaju iduće godine ti troškovi samo rastu i padaju na teret Proračuna Grada. I ono što upada u oči su ….tražena su mišljenja od 4 zdravstvene ustanove koje su sve dale pozitivni mišljenje, a ono što je zanimljivo kod sva 4 mišljenja/dopisa je da su doslovno od riječi do riječi prepisani. Početak, zarez, točka – sve je isto. Ako može malo informacija oko tih stvari

dr.sc. Mile Marinčić – kaže da je vijećnik dobro uočio, ali i da se vidi smanjenje troškova Grada već u trećoj godini i to za 200.000,00 kn. Prema tome, 2017. godina djeluje da je to veliki iznos. Međutim, ovdje se računa nastavna godina. Jer ako se krene u 9. mjesecu, računa se nastavna godina do 9. mjeseca iduće godine – znači 2017/2018. Moguća je i veća ušteda i manje opterećenje Grada ukoliko dođe do ostvarenja onih stvari koje su zamišljene, a to je između ostaloga i osnivanje Zaklade za Visoku školu tj. zaklade za stipendiranje studenata itd koja će moći pokrivati i neke druge troškove jer to već ima na visokim učilištima i sveučilištima tako da dugoročno Grad će već u naredne tri godine puno manje morati izdvajati u cijeloj ovoj priči. Premda, navodi da nije ekonomist, ali je radio to po uzoru na druge škole. Stvarat će se mogućnost i apsolutnog osamostaljenja Visoke škole gdje Grad možda neće čak ništa morati davati. Naravno, ovo su projekcije. Ako će se sustavno dobro nositi s ovom pričom i ako će se slijediti projekcije zapošljavanja onako kako to traži Ministarstvo. A to znači: ako je na 50 ljudi, 2 zaposlena, onda to mora tako ostati. Ne može se povećavati unedogled. Što se tiče ova 2.000.000,00 kn, to nije davanje nikakvog novca, to je samo garancija. Najvjerojatnije, a to je 99%, nikad neće biti potrebno aktivirati tu garanciju. Zato što kad se dobije dopusnica nakon 2 godine (jer 2 godine su pod mentorstvom) onda više nema potrebe za tom garancijom. Ovo je samo osiguranje Vukovaru, ukoliko eventualno dođe do situacija da se više ne može financirati Visoka škola tj. da se prekine s radom, a studenti moraju negdje završiti. Dakle, ako se upišu 3 generacije,a nakon 2 godine se prestane s radom, Vukovar ih mora dalje odškolovati da bi im dao diplomu prvostupnika u ruke. Misli da je to jasno. To je samo ako bi došlo do problema, Vukovar može odškolovati. Ako se uspoređuje da je jedna godina 1.500.000,00kn, Vukovar bi s 2.000.000,00kn morao odškolovati do kraja 3 generacije. Dakle, to čak i nije traženje prevelike garancije. Nada se da je to jasno. Čini mu se da je još spomenuta i SWOT analiza. Problem kod fizioterapeuta nalazi se na razini pravnog postavljanja. To je problem tamo i unutar tih medicinskih krugova itd, kako ga definiraju i što definiraju. Zato je postavljeno da je to prijetnja. Problema sa zapošljavanjem fizioterapeuta nema. Europa ih čeka širom otvorenih ruku, s time da ih treba zadržati ovdje jer na koncu ako će doći do širenja Naftalana, trebat će takve djelatnike. A zašto su 4 ista mišljenja? To je po uputama Ministarstva. Rađeno je mišljenje onako kako je Ministarstvo tražilo da se definira odgovor i savjetovalo se ljude koje, kaže, da su zvali osobno da im potpišu istu takvu stvar jer je bila potrebita. Važno je tko ju je potpisao, a nije važno što je unutra. Tekst je isti jer definira istu stvar. Važno je da su ravnatelji tih bolnica dali punu podršku jer njima takav kadar treba.

g Krešimir Malec – želi prokomentirati par stvari. Pozdravlja ovu inicijativu, odnosno Visoku škole u osnivanju. Slaže se da je to jedna dodana vrijednost Gradu i za razliku od kolege rijetko može upotrijebiti tu riječ. Obično u Proračunu se govori o troškovima Proračuna. Ovo je i za njega osobno i za HNS ulaganje, odnosno investicija u ljude i obrazovanje. Nikako trošak Proračuna. Ovdje se prodaje proizvod. Ništa drugo. Ovih 30+20. 30 redovitih, 20 izvanrednih. S obzirom da se samo od sebe ništa ne događa, ako neće biti dovoljno interesenata, ovoga neće biti. Interesira ga je li u ovoj nastavnoj godini (a već je bilo što se tiče KIF-a nedovoljan broj zainteresiranih), čisto vezano za taj marketinški dio jer ovdje se mora prodati usluga što kao visoko učilište učiniti po tom pitanju marketinškom, znači da osim ovog dijela što se tiče Ivanić – Grada i šire okolice Zagrebačke županije da imamo dovoljan broj interesenata kako bi se nastava uopće mogla odvijati. Što se tiče drugog dijela, nekih od sljedećih točaka, vezano je za bankarsku garanciju i kolega Cepetić je spomenuo. Ugovor je već potpisan i preuzeta je ta obveza izdavanja bankarske garancije. Danas jedan od najpoželjnijih jamaca su jedinice lokalne samouprave, a pogotovo jedinica lokalne samouprave kao što je Ivanić – Grad s izvornim prihodima i nije bilo potrebe potpisivati takav ugovor i davati bankarsku garanciju. Bankarska garancija košta. Košta izdavanje bankarske garancije. Za takve troškove bankarske garancije tijekom važenja, ne zna točno koliki su troškovi, ali nisu nezanemarivi s obzirom na to da se govori o 2 milijuna kuna. Sasvim dovoljno je bilo da se jednom bjanko zadužnicom koju gradonačelnik potpisuje, Grad kao institucija može garantirati, a da nema troškova, odnosno zašto bi banka morala zarađivati? Moglo se to premostiti jednom bjanko zadužnicom. Ovo je jedan prijedlog. Kaže da ne zna kakvi su bili pregovarački okviri, je li to bilo uzmi ili ostavi, ali predlaže za ubuduće da se savjetuje s financijskim stručnjakom.

dr.sc. Mile Marinčić – bankarska garancija je po pravilima Ministarstva znanosti i obrazovanja. To je jedna od točaka koja se mora ispuniti. Šest je točaka, samo se jedna od tih 6 nas ne tiče. Nažalost to je bankarska garancija, ako se ne donese u Ministarstvo, nema potpunog dokumenta. Misli da je s time sve jasno. Što se tiče upisnih kvota, one su 7:1. Sedam je kandidata ne jedno mjesto za fizioterapeuta. Jedino je pitanje, hoće li se do 9. mjeseca moći se etablirati. Međutim, i tu postoji dogovor. Kaže da već sad navodi svoje učenike da na peto ili šesto mjesto svoga izbora ako žele fizioterapiju, stave Veleučilište Vukovar. Samim time oni su u poziciji da mogu upisati studijski program koji će se započeti ovdje u Ivanić – Gradu. Ukoliko sve bude pod kontrolom i u 9. mjesecu se budu mogli upisati prvi studenti. Budući da će surađivati s Vukovarom, eventualni priljev njihov studenata ili višak može biti usmjeren prema Ivanić – Gradu. Što se tiče upisnina od studenata, po nekim pričama otprije, trebalo je biti da ide onoj instituciji koja je mentor. U ovoj priči, to ide nama, mi raspolažemo s upisninama i ono što je najvažnije Veleučilište u Vukovaru osnovano je od strane Vlade Republike Hrvatske što mu daje posebnu, jasnu i čvrstu poziciju. Teško da može propasti i to je garant kad nas prati jedna takva institucija. Ipak je fakultet jedna puno jača institucija, a za visoku školu nije potrebna toliko jaka institucija. Oni imaju sasvim drugačije principe djelovanja i studijskih programa. Misli da je idealan odabir Veleučilište Lavoslav Ružička.

Utvrđeno je da je na sjednici Gradskog vijeća prisutno 16 vijećnika.

Predsjednik Gradskog vijeća konstatira da je **Informacija o radu Visoke škole Ivanić-Grad u osnivanju** primljena na znanje.

**3. TOČKA**

g. Krešimir Grgurić – vezano uz dodjelu stipendija, želi naglasiti kako su vijećnici samu odluka o dodjeli stipendija s imenima učenika i studenata, dobili u sazivu sjednice pa je ne treba čitati. Ukratko bi ih upoznao s činjenicama – Komisija za dodjelu stipendija, a temeljem raspisanog natječaja od 19. listopada 2016. provela je postupak utvrđivanja prijedloga liste kandidata. Obrađena je svaka prijava pristigla na predmetni natječaj, a u skladu s Pravilnikom o stipendiranju učenika i studenata s područja Grada. Isto je napravljeno na osnovu propisane dokumentacije koju su podnositelji priložili uz samu prijavu. Nakon isteka svih rokova predviđenih već spomenutim Pravilnikom, Komisija je na svojoj 7. sjednici održanoj 8. prosinca utvrdila konačnu listu kandidata i donijela je Prijedlog odluke o dodjeli stipendija koju prosljeđuje danas Gradskom vijeću na usvajanje.

Prije pristupanja glasovanju utvrđeno je da je na sjednici Gradskog vijeća prisutno 15 vijećnika.

Provedenim glasovanjem konstatirano je da je jednoglasno usvojena sljedeća

**O D L U K A**

**o prihvaćanju Konačne liste kandidata i dodjeli stipendija učenicima i studentima s područja Grada Ivanić-Grada za**

**školsku/akademsku godinu 2016./2017.**

Odluka prileži zapisniku i čini njegov sastavni dio.

Napomena: Odluka je u istovjetnom tekstu usvojena na sjednici Gradskog vijeća, a vijećnicima je dostavljena u materijalima za sjednicu Gradskog vijeća.

**4. TOČKA**

gđa Maja Rodić Škondro – financijska sredstva za rad ustanove čine sredstva doznačena od Grada Ivanić – Grada i uplate roditelja. Ekonomska cijena Dječjeg vrtića Roda iznosi 2220,00 kn od čega 1370,00 kn sufinancira Grad za svako dijete, a ostatak od 850,00 kn plaćaju roditelji korisnici usluge Dječjeg vrtića. Naglasila bi da je jedna od odluka Upravnog vijeća da se cijena umanjuje za 10 kn po danu za svaki izostanak. Od pedagoške godine 2015./2016. ostvarena je suradnja s Teniskim klubom Meč iz Zagreba te je u cijenu uračunat sport i baby gym pod vodstvom kineziologa i sportskog pedagoga dva puta tjedno po 45 minuta. U pedagoškoj godini 2015./2016. Dječji vrtić Roda certificiran je za provođenje znakovanja za bebe koje čuju, odnosno baby signs program koji se provodi u jaslicama. Naputkom nadležnog Ministarstva i zakonskom obvezom svim vrtićima na području Republike Hrvatske verificirali su i program predškole te su imali jednog predškolca u navedenoj pedagoškoj godini. Javili su se na javni poziv raspisan od strane Grada Ivanić – Grada i potpisan je ugovor početkom 2015. godine. Sredstva koja su doznačena od strane Grada iznose 375.080,00 kuna dok su sredstva od roditelja iznose 227.413,75 kn. U kalendarskoj godini 2015. imali su 13 uplata na ime sufinanciranja od kojih su zadnje dvije bile u mjesecu prosincu i to za mjesec studeni i za mjesec prosinac. Iz ekonomske cijene, iz svih uplata formiraju se plaće zaposlenika koji je trenutno 7. Izdaci za redovno poslovanje ustanove koji su za sve vrtiće isti bez obzira tko je osnivač. Osigurali su sredstva na Poduzetničkom impulsu 2015. koji iznosi 75% ukupno prihvatljivih troškova namjenski utrošenih sredstava prijavljenog projekta koji je iznosio 72.298,67kn bez PDV-a, što znači da je vrtić morao osigurati sredstva za PDV te 18.074,67kn. Iz tih sredstava osigurali su vanjsko igralište, unutarnju opremu i sredstva za Montesori edukaciju. U ljeto 2015. ispisano je 13 djece. Cilj Dječjeg vrtića Roda je da nijedna odgojiteljica tijekom ljetnih mjeseci bez obzira na smanjenje broja djece ne ostaje bez posla nego je cijelo vrijeme, u kontinuitetu u radnom odnosu. Predan je završni izvještaj HAMAG – BICRO –u, što je i prihvaćeno i ukratko to je to.

Prije pristupanja glasovanju utvrđeno je da je na sjednici Gradskog vijeća prisutno 15 vijećnika.

Provedenim glasovanjem konstatirano je da je jednoglasno usvojen sljedeći

**Z A K LJ U Č A K**

**o primanju na znanje Izvješća o ostvarivanju godišnjeg plana i programa rada**

**Dječjeg vrtića Roda za pedagošku godinu 2015./2016.**

Zaključak prileži zapisniku i čini njegov sastavni dio.

Napomena: Zaključak je u istovjetnom tekstu usvojen na sjednici Gradskog vijeća, a vijećnicima je dostavljen u materijalima za sjednicu Gradskog vijeća.

**5. TOČKA**

g. Milivoj Maršić – pred vijećnicima su materijali koji se odnose na II. izmjene Proračuna Grada Ivanić – Grada. Materijali su dosta obimni pa će spomenuti neke stvari, neće u detalje. Osnovni razlozi za II. izmjene Proračuna su: usklađenje pojedine vrste prihoda mogućnošću realnog ostvarenja… zatim izmjena iznosa rashoda investicija koje se financiraju iz kredita temeljem provedenih javnih nabava i usklađenje prihoda od potpora koje se ostvaruju iz županijskog proračuna prema stanju koje je u ovom trenutku dostupno po odobrenim tim potporama. Uglavnom, što se tiče brojki, radi se o smanjenju planiranih prihoda, samim time i rashoda 16.855.000,00 kuna u ovim izmjenama. Najveće smanjenje prihoda se odnosi na dvije stavke. Prvo su kapitalne pomoći. One se smanjuju u odnosu na planirane za 9.495.000,00 kn. I kredit, prihodi od kredita za 8.250.000,00kn. Od kapitalnih potpora na temelju svih prijava koje smo imali u planu ove godine koje smo prijavili, a imamo saznanja da ih nećemo dobiti ove godine pa se mora napraviti korekcija u prihodima, samim time kasnije u rashodima. A što se tiče kredita tu se jednostavno radi o prijenosu u iduću godinu jer svi radovi nisu stigli ove godine biti dovršeni tako da se korištenje kredita prolongira za iduću godinu i samim tim se Proračun mora smanjiti u stranu onoliko koliko će se ove godine realizirati od tog kredita. Ostali prihodi nisu bitnije korigirani, tekuće pomoći su smanjene 445.000,00 kn tako temeljem saznanja koliko će se moći realizirati, a ostali prihodi su u nekim manjim iznosima povećani tako da se vidi to iz same strukture. Što se tiče rashoda u Odjelu 1, znači to je Odjel za lokalnu samoupravu, pravne poslove i društvene djelatnosti, cijeli odjel je kao takav smanjen za 231.000,00 kn. Odjel 2 za financije, proračun, komunalno gospodarstvo i prostorno planiranje smanjen je za 16.634.000,00 kn upravo zbog smanjenja prihoda od kapitalnih pomoći, potpora i kredita u smislu realizacije radova.

Prije pristupanja glasovanju utvrđeno je da je na sjednici Gradskog vijeća prisutno 16 vijećnika.

Predsjednik Gradskog vijeća predložio je da se rasprava i glasovanje objedine po svim točkama, što je jednoglasno prihvaćeno od svih 16 prisutnih vijećnika.

g. Ilija Krištić – kaže da je pročelnik spomenuo ono najbitnije, a to je zbog čega je rađen II. rebalans Proračuna. To je neostvarivanje planiranih potpora i neostvarivanje, u stvari nerješavanje investicija koje su bile vezane za kredit. Kaže da će se samo osvrnuti na to. Budući da je tehničko lice uvijek ga najviše brine ono što se javlja iz godine u godinu, a to je da realizacija i investicija iz bilo kojeg razloga izgradnje Grada, objekata građenja i uređenja komunalne infrastrukture, iz bilo kojih razloga, uvijek je manja od 50%. Nažalost, iznađu se na kraju i uvijek su to neke objektivne. Međutim na neke mogućnosti bolje realizacije, možda smo mogli i sami utjecati, a naročito kod investicija koje su bile vezane za kredit. Uvjeren je da možda moglo više stiskati izvođače radova pa da imaju bolji angažman, da više rade, da bi vjerojatno i koji milijun kuna više potrošili na investicijama koje su u tijeku. Nažalost nije se uspjelo pa će se iz tog nivoa stupanj iskoristivosti investicija biti 7 ili 8 milijuna, a ne 10 milijuna pa će se prenijeti u sljedeću godinu. Nije to ni svo zlo ovog svijeta. Ima i stvari na koje se zbilja moglo utjecati, a možda na neki način na izvođače radova ili ranijim početkom same javne nabave i tako dalje. Neće govoriti o tome da su izmjene uglavnom odrađene u skladu s mogućnostima i da je možda moglo bolje, je. Ali, što je, tu je. Kod II. izmjena za održavanje komunalne infrastrukture nešto više očito iz razloga što je bila takva godina, bilo je više košnje i više radova na koji način se moglo morali više platiti i za račun radova. I jučer je rekao na Odboru pa može i sada – stvari se trebaju ipak bolje planirati. U I. rebalansu se planiralo za skate park 150.000,00 kn ili 200.000,00 kn. Na kraju, njegova vrijednost će biti 410.000,00 kn. Ponekad treba obratiti pozornost i na bolje planiranje. Ako se gleda u realizaciju Proračuna, ovaj rebalans ovog puta je napravljen na vrijeme, odnosno napravljen je u skladu s Proračunom i po realizaciji Proračuna koja je sada na dosta dobrom stanju i odgovara samom rebalansu. Vjeruje da će rebalans biti u skladu s godišnjom realizacijom Proračuna. Navodi da će glasati za rebalans.

Provedenim glasovanjem konstatirano je da su sa 13 glasova za, 1 protiv i 2 suzdržana usvojene sljedeće odluke:

 **a) Odluka o II. izmjenama i dopunama Proračuna Grada Ivanić-Grada za 2016. godinu**

 **b) II. Izmjene i dopune Plana razvojnih programa za 2016. godinu**

1. **I. izmjene i dopune Programa socijalnih potreba Grada Ivanić-Grada za 2016. godinu**
2. **II. Izmjene i dopune Programa javnih potreba u kulturi na području Grada Ivanić-Grada u 2016. godini**
3. **II. Izmjene i dopune Plana izdataka sredstava za rad Dječjeg vrtića Ivanić-Grad za 2016. godinu**
4. **II. Izmjene i dopune Odluke o raspodjeli sredstava za poslove vatrogastva Grada Ivanić-Grada za 2016. godinu**
5. **II. Izmjene i dopune Programa javnih potreba u sportu na području Grada Ivanić-Grada za 2016. godinu**
6. **I. Izmjene i dopune Programa javnih potreba u provedbi programa i projekata udruga civilnog društva Grada Ivanić-Grada u 2016. godini**
7. **II. Izmjene i dopune Programa održavanja komunalne infrastrukture za 2016. godinu**
8. **II. izmjene i dopune Programa građenja objekata i uređaja komunalne infrastrukture za 2016. godinu**

Odluke prileže zapisniku i čine njegov sastavni dio.

Napomena: Odluke su u istovjetnom tekstu usvojene na sjednici Gradskog vijeća, a vijećnicima su dostavljene u materijalima za sjednicu Gradskog vijeća.

**6. TOČKA**

Gradonačelnik – prijedlog Proračuna u obliku prezentacije prezentira vijećnicima kako bi bilo preglednije. Prezentacija neće obuhvatiti sve u detalje, ali one najvažnije stvari će biti prezentirane pa kasnije rasprava može biti po stavkama Proračuna kako i slijedi. Smatra da će ovo biti malo preglednije i da će se bolje shvatiti kad nisu samo suhoparne brojke, a neće dugo trajati. Proletjet će kroz to u par riječi pa se onda može prokomentirati sve. Planirani ukupni proračun, prihodi i rashodi za iduću 2017. 88.470.800,00 kuna. Što se tiče proračunskih korisnika namijenjena sredstva u Proračunu su za Dječji vrtić 9.114.000,00 kn, Pučko otvoreno učilište 2.904.300,00 kuna – nešto manja nego ove godine s obzirom da se odvaja Knjižnica od POU u zasebnog korisnika. Vatrogasna postrojba Grada Ivanić – Grada 7.814.000,00 kn. Gradski muzej, nova ustanova 354.000,00 kn. To su manje-više sredstva koja su manja od ostalih. Predviđeno je da ostanu ovakva vezano za zaposlenike i troškove, a pošto je zgrada u vlasništvu Grada, investicije koje su planirane na Muzeju, planirane su preko Grada i odnose se na sam objekt uređenja dotičnog Muzeja i dotične zgrade. Gradska knjižnica kao novi korisnik u istom prostoru, usklađena sa zakonom i zakonskim aktima 1.038.500,00 kn. Tu se očekuju investicije u gradski prostor vezano za proširenje Gradske knjižnice. Momentalno kreditno zaduženje, stanje Grada po kreditu je 10.439.731,00 kn, to je onaj kredit koji se vuče još otprije. Ostali su otplaćeni. Momentalno to zaduženje iznosi 2,75 % ukupnog zaduženja. Ukupno je moguće zaduženje do 20 %. Novi kredit koji je podignut i koji je djelomično i potrošen u ovoj godini od 15.300.000,00 kuna kreće s 1. siječnja 2018. na otplatu. Kada se zbroje ta dva kredita to će biti negdje oko 6% zaduženja od mogućih 20% što daje prostora. Slaže se s Ilijom koji uvijek tvrdi da nije prezadužen Grad. U okvirima je zaduženosti koje su nekako zatekli i tu negdje stalno se kreće oko tih brojki. Upravni odjel za lokalnu samoupravu funkcionira. Znači, jedinica lokalne samouprave Grada ukupno 36.729.800,00kn. To su gradska uprava koja troši 6.000.400,00 kn. Tu su plaće u Gradu i svi ostali troškovi koji su pobrojani. Upravni odjel za lokalnu samoupravu – na obrazovanje predviđena je potrošnja od 1.285.000,00kn. To je predškolsko obrazovanje, knjige, udžbenici, osnovnoškolsko obrazovanje, prehrana, srednjoškolsko obrazovanje i visoka škola po prvi puta planirano 600.000,00kn, ukupno 1.285.000,00kn. Što se tiče javnih potreba u kulturi. To su udruge, vjerske zajednice, zajedno 440.000,00kn. Udruge koje se bave kulturom. Što se tiče javnih potreba u sportu, ukupno 2.985.000,00 kn. Sportovi od posebnog interesa 905.000,00 kn, Gradska zajednica sportskih udruga 1.380.000,00 kn, održavanje dvorane je 700.000,00 i povećanje za sport od 250.000,00 kn koji će se raspodijeliti klubovima, odnosno sportskim društvima u idućoj godini. Financiranje programa civilnog društva, civilne udruge u iznosu od 484.000,00kn po natječaju koji se objavljuje ispred Grada. Zdravstvo, socijalna zaštita ukupno 3.245.000,00 kn. To su socijalni programi u obrazovanju od 1.450.000,00 kn. Ostali socijalni programi 500.000,00 kn. Programi socijalno ugroženih osoba 720.000,00 kn. Gradsko društvo Crvenog križa 365.000,00 kn. Logoped 100.000,00kn. Programi u zdravstvu 110.000,00kn. Ukupno 3.245.000,00 kn. Turizam, turistička zajednica 575.000,00kn. Programi lokalne samouprave vezani za zaštitu i vatrogastvo, zaštitu od požara, dobrovoljni DVD-i 750.000,00 kn i zaštita i spašavanje 20.000,00 kn. Ukupno 770.000,00 kn. Drugi upravni odjel, to je odjel za gospodarstvo i prostorno planiranje ukupno 51.741.000,00 kn. Po prvi puta u ovoj godini bit će raspisana dva natječaja za subvenciju u poljoprivredi u iznosu od 150.000,00 kn bespovratnih sredstava za OPG i 200.000,00 kn za male poduzetnike. Natječaji će biti raspisani u okviru odjela. Također, tu su i subvencije projekata Energetske učinkovitosti 595.000,00 kn. Obiteljski radio sa 250.000,00 kn i projekti poljoprivrede u ukupnom iznosu 870.000,00 kn. Također, još se uvijek financira dijelom od 320.000,00 kn Razvojna agencija. Smanjeno je u odnosu na prošlu godinu i očekuje se da će u ovoj godini i sami zaraditi novce na tržištu. Za financiranje i razvoj komunalne infrastrukture to su troškovi održavanja Grada vezano za Komunalni centar, groblje, prostorna uređenja, održavanje objekata, društvenih domova, javna rasvjeta i sve ostalo što je vezano za funkcioniranje strukture Grada 9.380.000,00kn. I dalje Ivaplin kojeg još Grad ima dvije rate prema Ivaplinu da bi se riješila predstečajna nagodba. Rata je 840.000,00 kn. Malo više je planirano zbog određenih investicija koje će tražiti vjerojatno u određenoj mjeri troškove prema tom društvu. Sufinanciranje u razvojnim projektima. To su projekti koji se planiraju u idućoj godini. Ovo su sredstva predviđena za nogostupe, projektiranje, prvenstveno na području Posavine i cesta gdje potrebno izraditi projekte. Šetnica uz rijeku Lonju. Predviđen je nastavak u daljnjoj fazi. Šetnica 3.750.000,00 kn. Dijelom vlastiti prihodi, sufinanciranje. Projekt koji čeka aplikaciju na mjeru 7.4. Uređenje trga u Posavskim Bregima 3.250.000,00 kn. Projekti koji su vezani za EU fondove, projektiranje Hercegovačke za spajanje s novim nadvožnjakom koji će ići dolje. Izrada projekta Living streets projekt te projekt Urbact u koje je Grad uključen. Kanalizacija i nogostup Šumečani. Nije se stiglo do kraja. Iduće godine će do kraja I. faze, a idućim godinama i nastavak dijela u Šumečanima. Ukupna investicija od 1.600.000,00 kn do doma. Izgradnja nogometnog kompleksa, novog igrališta, tribina i cijelog tog dijela vezanog za nogomet 4.850.000,00kn. Završetak i ostalih mostova u Gradu 500.000,00 kn. Početak izgradnje sportske dvorane u Posavskim Bregima 3.000.000,00 kn. Izgradnja komunalne infrastrukture, projekt Poduzetničkog inkubatora kojim će se po povoljnim uvjetima omogućiti start up tvrtki i malih poduzeća. Građevinska dozvola je dobivena i aplicirat će s tim projektom na mjere EU. 7.000.000,00 kn je projekt. Projekti gospodarenja otpadom, Ivakop je dobio sve četiri građevinske dozvole i svu potrebnu dokumentaciju i dalje se ide s projektom uređenja Tarnog. Previđeno je 4.441.000,00 kn. Rekonstrukcija Matoševske i Šarampovske i Cvjetne ulice. Nabavlja se građevinska dozvola posebno za odvodnju i vodovod, posebno za cestu. Ukupna investicija 2.500.000,00 kn. Od toga bi se 60% trebalo povući iz Hrvatskih voda. Očekuje se realizacija u idućoj godini. Početak, treći, četvrti mjesec. Osnivanje centra kompetencija, projekt za koji je izdvojeno 1.500.000,00 kn. Razvojni projekt vezan uz Visoku školu i uz Naftalan. Vezan uz Fakultet u Rijeci za koji je predviđeno 1.500.000,00 kn. Cilj je aplikacija na EU fondove i stvaranje Centra kompetencija, inovacijskog centra prvenstveno vezano za kožne bolesti. Izgradnja komunalne infrastrukture, zona UPU 3. Ove godine je uloženo 700.000,00 kn. Za iduću godinu je planirano novih 700.000,00 kn. Dio financira Županija, dio Grad. Tako da je ta zona koja je u derutnom stanju, proba se završiti druga faza i iduće godine onda treća. Pa će ta zona što se tiče prometne infrastrukture biti osigurana. Planirano je projektiranje dvorane u Graberju. Završetak i druga faza planinarskog doma u Graberskom Brdu. 120.000,00 kn. Skate park na koji se Ilija osvrnuo, istina je da je on u dvije faze. Jedna faza su građevinski radovi. Druga faza je nabave same opreme. Građevinski radovi su većim dijelom izvršeni u ovoj godini. Ostala je još samo betonska ploha. U idućoj godini planira se nabava sprava i montaža i stavljanje skate parka u pogon. Projekt na kojem se radi 150.000,00 kn - izgradnja kuća permakultura, odnosno samoodrživih objekata, kuća koje će, na neki način, proizvoditi hranu same za sebe. Također širokopojasni Internet. Očekuje se Vlada da donese potrebne odluke. Sva dokumentacija je spremna za aplikaciju. Spremni su aplicirati i povlačiti novce za to. To je također projekt izmjene javne rasvjete LED rasvjetom gdje je zapravo nula kuna. U Proračunu mora biti stavka da se financira iz ušteda od promijenjenih lampi pa ne zahtjeva dodatna sredstva, ali mora biti stavka u Proračunu. Uz to još planirano je izgraditi parkiralište. Vezano za šetnicu ispred srednje škole. 350.000,00 kuna je vezano za zgradu Crvenog križa. Parkiralište kod dvorane Žeravinec 220.000,00 kn. Projektiranje manje dvorane uz Osnovnu školu Đure Deželića i društveni domovi po mjesnim odborima ostaju u istim gabaritima. Također, se započinje s radom radne skupine Revitalizacija rijeke Lonje u koju će biti uključena tri predstavnika Hrvatskih voda. Jedan projektant i predstavnici Grada da se kroz određene zahvate na vodotoku podigne rijeka Lonja i njezina sadašnja količina vode koja teče kroz grad. Tu je i određeni dio koji je predviđen za sufinanciranje za vodovode, plinovode i kanalizaciju na području Grada i određeni dio koji je planiran daljnji dio dokumentacije koji je potreban za Trg Vladimira Nazora.

g. Krešimir Malec – zahvaljuje na prezentaciji. Kaže da će koristiti isključivo dokumente koji su poslani vijećnicima. Proračun za 2017. godinu planiran je sukladno važećim zakonskim propisima iz razloga što za procjenu učinka na prihode temeljem planirane porezne reforme nisu poznati svi zakonski propisi. Već u startu se ograđuje od dijela koji se tiče smanjenja prihoda po osnovu poreza na dohodak. Intervencija Vlade i povećanje osnovice. Ne zna je li napravljena simulacija koliko se to odnosi na naš Proračun. Međutim, planiraju se sredstva od poreznih prihoda na osnovu važećih propisa, a ovi koji su tek u primjeni od 1.1.2017., nisu uzeti u obzir. Tako da bi ostavio veliki upitnik, odnosno oprez na ovih planiranih cca 25 milijuna kuna poreznih prihoda. Bio bi sretan i zadovoljan kad bi se to ostvarilo, ali razgovarajući s financijskim stručnjacima, to je praktički nemoguće. Neostvarivo u 2017. godini. Odnosno efekt koji Vlada RH računa da će imati na prihode, porezne prihode, s osnova povećane potrošnje itd. Neće imati efekte na prihode jedinica lokalne samouprave. To je vrlo ambiciozno, odnosno neostvarivo. Svima je jasno da je 2017. godina i 21.5. su izbori. Realizacija proračuna ove godine je 59 milijuna. Planira se 88 milijuna 2017. godine. Više od 50% povećanje proračuna. Svi su projekti potrebni za Grad i za građane, za dizanje kvalitete života. Pita se hoće li ostati nakon 2017. godine išta za napraviti. Svatko bi napravio drugačiji prijedlog proračuna s drugim prioritetima. Smatra da je ovo skup želja, ali praktički nemoguće. Referira se na sredstva iz drugih proračuna pomoći Proračunu i predviđeno je 18.354.000,00 kn. Ako je vjerovati realizaciji, Proračun za 2016. godinu po istoj toj osnovi oprihodovano je 3.037.000,00 kn. Znači sad se očekuje da će se više od 15 milijuna kuna dobiti od županije, europskih fondova itd. Isto tako postoji stavka: Pomoći izvanproračunskih korisnika od 3.300.000,00 kn, a koja je realizirana ove godine od 1.600.000,00 kn. I jednu i drugu stavku, znači to je preko 21 milijun kuna predviđenih sredstava od drugih. Pa se pita je li to realno. Kaže da je svima jasno da nije. A još ima i kredit od 8 milijuna kuna koji se prenose, ali kolega Krištić je spomenuo. Gradonačelnik ne daje nijednim svojim postupkom u protekle tri godine upravljanja Gradom izvršenje Proračuna, u kojim su bili daleko veći iznosi planirani od realiziranih, a pogotovo stavke koje se odnose na prihode iz proračuna županijskog, državnog ili europskih fondova. I sad očekivati u zadnjoj godini, četvrtoj godini da će se realizirati umjesto ovogodišnjih tri milijuna, iduće godine cca nekih 21. 600.000,00 kn. Kaže da će skinuti kapu i gradonačelniku i aktualnoj vlasti ako će se to realizirati. Nije rekao za nijedan projekt da nije potreban, potrebni su. Samo nisu realni izvori financiranja. Ono što ga je posebno zasmetalo, s obzirom na investicije i plan razvoja grada, proračun se može odnekuda puniti. Masa troškova se stavila održavanja, ali tu nema punjenja proračuna, niti novih radnih mjesta, a niti jedno svojom inicijativom, odnosno što se i napisalo u Strategiji razvoja grada. Ono što je najbitnije u Ivanić Gradu je razvoj malog i srednjeg poduzetništva. Znači, nijednu mjeru u ovom Proračunu, a koja se odnosi na sufinanciranje razvoja malog i srednjeg poduzetništva, inovacija, sufinanciranje troškova kamata za otvaranje novih radnih mjesta, otvaranje novih pogona, sufinanciranje troškova odlaska na međunarodne sajmove, sajmove u RH da se pomogne obrtnicima, da se pomogne OPG-ovima, malim i srednjim poduzetnicima, da se ponude njihovi proizvodi i usluge i da se na takav način pomogne. Možda bi bilo pametno i dobro da se u to uloži. Svjestan je da se taj efekt neće vidjeti do 21.5.2017. nego se taj efekt može vidjeti tek 2018. godine ili krajem 2017. godine, ali vizionar, odnosno onaj koji upravlja Gradom mora biti rukovođen i time. Kaže da je protiv ovakvog prijedloga Proračuna jer ga smatra nerealnim i neostvarivim.

g Ilija Krištić – kaže da se mnogi razlikuju u shvaćaju proračuna pa se tako on razlikuje u mišljenju od vijećnika Maleca. A se zna da će se prenijeti 8 milijuna kuna, ostaje 80 milijuna kuna koje bi trebalo planirati. Nije tako skeptičan što se tiče poreza na dohodak, odnosno poreza od nesamostalnog rada. Sa 20.12. u tekućoj godini realizacija je od 21 milijun kuna poreza, a koliko je shvatio Vladu RH da će jedinice lokalne samouprave dobiti kompenzaciju za manje ostvarene prihode od poreza na dohodak u odnosu na tekuću godinu, odnosno za 2016. godinu. Pa ako se u 1. mjesecu 2017. realizira 1.700.000,00 kuna poreza na dohodak, a u 2017. to ne uspije, nego milijun kuna ili 1.500.000,00 kn, razlika od 200.000,00 kn dobit će se od Vlade RH. Ima primjedbe na proračun, ali tko ih ne bi imao. Svi imaju neke želje. A postoji mogućnost da će se sve to ostvariti. Nije se još dogodio nijedan proračun da se sve ostvarilo. Ali kaže da je zadovoljan iz jednog stavka. Sve stavke koje su bile u ovoj godini, ma kako bila teška, i prošla su ostale iste. Znači nešto se bitno povećavaju neke stavke, pa čak i za sport 250.000,00 kn više. Socijala ostaje ista. Crveni križ ostaje isti. Vrtići ostaju isti. Vatrogasci će dobiti nešto više. Ostaje ono radi čega, kaže, da je najviše ovdje: Programi građenja. Svjestan je da se možda neće u sljedećoj godini moći realizirati neki od ovih programa, ali vjeruje da će tko bude u sastavu sljedećeg Gradskog vijeća negdje za godinu dana, možda moći raspravljati ipak o tome da se neke od ovih stavki koje su ovdje navedene i koje se planiraju, da će se realizirati. I rekonstrukcija Šarampovske i Cvjetne ulice pa i ulica u Zoni UPU 3 pa projekti gospodarenja otpadom. Nada se da će Fond za zaštitu okoliša u sljedećoj godini imati novaca, da neće biti kao u 2016. da nije bilo nijedne kune u Fondu za zaštitu okoliša. Čak i da su bile dozvole realizirane, ne bi mogli dobiti nikakav novac jer je situacija bila jednostavno takva. Zelenjak, kao jedan od većih projekata u sljedećoj godini, obnova mostova. Dva mosta su obnovljena, ostaje još treći. Jedan je malo oštećen i taj će se vjerojatno ponovno obnoviti, ali bolje da se takve stvari ne događaju. Trg u Posavskim Bregima – to je taj europski novac koji je uvijek upitan. Zašto ga u ovoj godini nije bilo? Nije ga bilo jer ga nitko nije dobio. Nije bilo novaca iz Fonda za regionalni razvoj. Jednog dana će valjda doći. Neki projekti su se vodili po pet, šest i sedam godina u gradskim proračunima npr. Betterment, jer se nikad nije znalo kada će država raspisati natječaj, kada će Hrvatske ceste raspisati natječaj i kada će se on realizirati. Pa ipak se realizirao u potpunosti. Raduju ga konačno i ovi projektni zadaci što se tiče obje osnovne škole, OŠ Đuro Deželić, a naročito OŠ u Graberju Ivanićkom. Nije zadovoljan konkretno što se tiče investicija koje su predviđene za sljedeću godinu, a to je što se u sljedećoj godini ne planira nastavak izgradnje nogostupa na D43. Još jedan kilometar koji je ugovoren i koji nije ove godine napravljen, ali je ugovoren u cijelosti do doma Šumećanskog, skoro 3km od Graberja do doma. Ostaje još 1000m koji nije bio obuhvaćen u prvoj fazi izgradnje nogostupa. On ostaje. Žao mu je što se nije iznašlo novaca, odnosno nije toliko ni novac bitan. Kaže da zna da to znači da se nastavi izgradnja odmah po završetku ove prve faze, da se nastavi izgradnja druge faze nogostupa kroz Šumečane, a vjeruje i poziva gradonačelnika da se ponovno obrati i Hrvatskim cestama. Napravit će se nogostup u duljini na njihovoj cesti od 4 km. Riješit će se cestovna odvodnja koliko će se riješiti i odvodnju pojedinih stanovnika pa da s osnove toga, bar Hrvatske ceste učestvuju u izgradnji tog zadnjeg kilometra nogostupa u Šumečanima, a on je bitan. Kaže da razumije stanovnike Posavine, stanovnike Breške Zeline, Breške Grede, Šemovca i Trebovca pa i one dalje skroz dok se ne prijeđe autocesta na drugoj strani na kojoj je cesta puno bolja, ali gradonačelnik je bio gore. Predsjednik Gradskog vijeća je bio gore pa može potvrditi da kad naiđe teretnjak s jedne strane i teretnjak s druge strane, da je to vrlo kritično, a pogotovo za školsku djecu, bez obzira što ih vozi autobus i što će ih autobus voziti i u sljedećem periodu. Ona trebaju doći do autobusnih stajališta. Znači od početka Šumećana, od Bjelovarsko-bilogorske županije čija djeca idu u Graberje u školu. Neće imati tih 1000m nogostupa pa vijećnik moli gradonačelnika da kod prvog rebalansa u sljedećoj godini ima na umu da se iznađu sredstva i da se nastavak gradnje, a do tada će biti završen i ovaj prvi dio izgradnje pa moli gradonačelnika ili budućeg gradonačelnika, ma tko on bio, da ima na umu da se taj nogostup privede kraju.

Gradonačelnik – zahvaljuje na kritikama i kaže da su i jedna i druga mišljenja uvijek hvalevrijedna i dobro dođu za promišljanje o temama. Pokušat će sa faktima se osvrnuti na izlaganja kolega. Istina je da se u toj stavci koja se veže na izvršenje projekata, a koji su ponajprije vezani uz nekakvo sufinanciranje, da je to uvijek problematično i da su u rebalansu proračuna svaki put o takvoj situaciji kao i danas. I doslovce sigurno bez obzira slaže se da je ovo na neki način plan i želja. Može biti visoko postavljen ili nisko postavljen. Ali smatra da te stvari moraju biti unutra, a da se onda može raspravljati o tome zašto se nisu ostvarile, a bile su unutra. Najčešće, smatra da u određenoj mjeri i vlastitim krivicama, u određenoj mjeri i događajima na terenu. Što se tiče ovoga da je trebalo malo stisnuti izvođače pa da više naprave. Moglo se više novaca potrošiti u ovom proračunu. Ne može ne složiti se s tim, također, u tom dijelu. Iako kaže da su stiskali izvođače, ali puno puta iz kojekakvih razloga gdje oni nisu u mogućnosti osigurati dotičnu mehanizaciju na gradilište, dolazi do kašnjenja radova. U jednom dijelu i zbog vremenskih prilika i neprilika. U jednom dijelu iz drugih razloga kao što se dogodilo sa izvođačem u Cagincu gdje se dogodilo da je izvođač pred stečajem pa se izvuklo to da ga se prisili na cesiju i da je kroz cesiju ta situacija izvršena jer se mogla desiti situacija kakvu je prethodna garnitura imala u Šumečanima kad se napravilo 10m i nakon toga se nije moglo pomoći. Tu je prvenstveno i svojim zalaganjem iznašao opciju da se moglo proći puno gore. U nekim stvarima, smatra da moraju biti u proračunu, a na kraju ih se može micati. Znači, u prijašnjem Proračunu, morali su se maknuti projekti koji su bili potpuno pripremljeni, a nisu se mogli povući novci, ne svojom krivnjom. Vezano za otpad gdje Ivakop ima sve papire, ali ne može zbog Fonda krenuti u realizaciju. Zbog Posavskih Brega koji sad čekaju već drugu godinu jer Mjera 7.4. još i dan danas nije ostvarena. Zbog parketa u Žeravincu gdje se nije uspjelo ni županiju ni državu prisiliti da to plati, a sve se poduzelo da to krene i nije se uspjelo realizirati. Postoji niz objektivnih okolnosti. Ono što definitivno mora reći kad govori o tome na čemu temelji planiranja (vijećnik Malec je rekao da je 25 milijuna nedostižna cifra kad se govori o porezu), postoje faktičke procjene za prvih šest mjeseci punjenja po toj stavci. Postoje povećanja od 6% i realno su na 24% kad se pribroji tih 6%. To bi trebalo biti realno 25 milijuna. Naravno da, iako se zna da će se namiriti ta sredstva kroz mjere Vlade RH, ali opet se mogu desiti kojekakve poteškoće. Međutim, na temelju onih saznanja koje ima, napravljena je procjena na temelju vlastitih punjenja proračuna. U prvih šest mjeseci ove godine ostvareno je 6% povećanja prihoda od poreza, poreza na imovinu 9%, komunalnog doprinosa 25%, komunalne naknade 7%. Svuda se ostvaruje povećanje prihoda, što ipak znači da je i privreda krenula i da se odgovorno ponaša prema vlastitim prihodima u proračunu i na temelju toga su planirana određena povećanja u proračunu. Kad se govori o stavci koja je ovdje spomenuta da se ništa u gradu nije napravilo po zapošljavanju, brojke ipak govore drugačije Gotovo 400 ljudi je više zaposleno danas nego prije dvije godine. Pad nezaposlenosti je s 11% na 8%. To su službeni podaci Porezne uprave. Kaže da je stalno u kontaktu s poduzetnicima i zna da većina njih ide u ekspanziju, većina njih širi svoje poslovanje. Kada se govori o ulozi Grada u tom dijelu priče. Zna se koje su mjere donesene da se poboljšaju uvjeti u zonama, da se olakša pristup gradnji. Prve investicije su krenule. Iduće godine očekuju se još tri nove investicije u zoni. S obzirom na mjere i olakšice koje su donesene, vrlo smo konkurentni. Što se tiče poticanja, možda je promaknulo da se ide po prvi puta s mjerama bespovratnih sredstava u mjerama poljoprivrede, za male OPG, male poljoprivrednike i srednja i manja poduzeća. Osigurani su novci za to. Po 200.000,00 kn za jedno i za drugo. Je li to dovoljno ili nije, vjerojatno nije. Bilo bi bolje da je milijun ili dva, ali momentalno u ovoj fazi toliko. Apsolutno je sigurno da se radi na tome da se potiče. Može samo reći da obrtnička komora, da nema Grada, sigurno bi propala i vjerojatno ne bi u Graberju uopće ni postojala. Već dvije godine pomaže se obrtnicima i sufinancira njihov rad. Kroz Razvojnu agenciju Igru obuhvaćeno je poprilično OPG-ova i poduzeća. IGRA nudi svoje usluge u određenim uvjetima i besplatno. Napravljeno je puno toga prema privredi i olakšavanja funkcioniranja poduzetnika i prvenstveno srednjih i malih poduzeća. Svjestan je da i u ovoj prezentaciji postoje neki projekti koji možda neće biti izvršeni, ali moraju biti u Proračunu. Pogotovo ako su sa strane Grada i gradske uprave napravljene sve dokumentacije, ako je posložena cijela priča. Pa ako Mjera 7.4. ne bude raspisana ni iduće godine, opet će se brisati iz Proračuna Trg ili ako Ministarstvo poduzetništva neće raspisati natječaj za poduzetničke centre za koje je Grad spreman, bit će problema. Ili ako Vlada RH ne donese odluku za financiranje širokopojasnog Interneta, micat će se iz Proračuna. Kritizirat će se Grad i Grad će prihvatiti te kritike iako za to nije odgovoran. Proračun je ambiciozan, ali svaki proračun je bio ambiciozan. Drago mu je da se prije dvije godine odštampala ona knjižica s gradskim projektima od koje su se mnogi smijali i govorili da su to bajke i basne, ali ta knjižica postoji i ona je do 2020. I siguran je da će do 2020. Svi projekti koji su u toj knjižici biti izvršeni, nevezano uz ovaj Proračun, a razvojni su projekti za grad.

g. Željko Brezovečki – kaže da je Proračun razvojan i dosljedan onome koji je najavljen od 2013. do 2020. godine. U projektima koji su bili zacrtani u provođenje u više etapa ili kroz više godina vidi se dosljednost i intencija vodstva ovog grada da sve zacrtano pokušava u najvećem dijelu i ostvariti. I ovih dana se može primijetiti da je Ivanić – Grad jedno veliko gradilište, da se radi punom parom i kako građani vole reći: Samo neka se radi i nešto će ostati za našu djecu. Gledajući po stavkama vidi se da se nastavlja s uređenjem i drugih dijelova grada što je i sam gradonačelnik rekao kroz svoje izlaganje. Ide i rijeka Lonja na izmuljivanje, radi se na kolektorima, bit će tu nekakvih kaskada, da više vode bude unutra, bit će tu nastavak šetnice prema ovom dijelu. Vidi se da je predviđena gradnja sportske dvorane u Posavskim Bregima koja se dugo čeka, a posebno je zadovoljan što su kao stavka stavljena sredstva za izradu papirnate dokumentacije za izgradnju dvorane u Graberju. Dugo godina Graberje čeka dvoranu. Nada se da će to riješiti u sljedećem mandatu. Kao i stanovnici A.G. Matoša koji čekaju dugo godina odvodnju i asfalt jer svake godine su poplavljeni. I to je predviđeno. Poziva sve vijećnike, ako žele svojem gradu dobro, ako žele da se grad i dalje ovako razvija pošto svakim danom se vidi da je sve ljepši i ljepši, neka podrže ovaj Proračun.

g. Krešimir Malec – kaže da nije primijetio u Proračunu je li predviđeno financiranje dvosmjenskog rada dječjih vrtića.

predsjednik Gradskog vijeća – odgovara da je provedena anketa i nema zainteresiranih.

 g. Krešimir Malec – pita vezano za prostorno plansku dokumentaciju. Čini mu se da se ni Jalševec ni Opatinec ne spominju u Proračunu. Ne zna razlog. S obzirom da je tamo županijska cesta i projekt koji je pokrenut u suradnji s Hrvatskim vodama, a vezan je za izgradnju nogostupa i kanalizacije na prometnici Jalševec-Opatinec. Je li to predviđeno, je li dokumentacija u izradi, barem dio da se krene u projektiranje tog dijela. Sve je vezano za odlagalište otpada Tarno. Zna se da je to županijska cesta. Trebalo bi iskoristiti sredstva i Hrvatskih voda i barem u idućoj godini staviti to. Koliko vidi, Jalševec i Opatinec se nijednom riječju ne spominju u Proračunu.

g. Ilija Krištić – kaže da gradonačelnik nije odgovorio na ono pitanje koje sve tišti. Na molbu da, ma tko bio gradonačelnik da se u prvom rebalansu pokušaju naći sredstva za nastavak radova na drugom dijelu nogostupa u Šumećanima. Neće pretpostavljati što će se dogoditi nakon 17.5.2017., ali vjeruje da je moguće da iz bilo kojeg razloga dođe do rebalansa, tehničkog ili bilo kakvog.

gradonačelnik – što se tiče rada u dječjem vrtiću to je odgovorio predsjednik vijeća. Zna da nije bilo predviđeno. Što se tiče projekta Jalševec – Opatinec – Tarno. S obzirom da i sam živi u Jalševcu, zna jako dobro probleme tog dijela Ivanić – Grada. To je krucijalni problem, upravo ta prometnica. Istina je da je tamo bila dobivena građevinska dozvola za jedan dio odvodnje koji se odnosio i na oborinsku vodu i na kanalizaciju. Ono što se desilo u međuvremenu je da je taj dio uspio ući u aglomeraciju. Znači, taj dio prvotno nije bio u projektu aglomeracije, ali je taj dio grada rekonstrukcijom projekta ušao u projekt aglomeracije i momentalno je u izradi još da se u taj projekt ubaci i starogradska jezgra. Rekonstrukcijom projekta i stari grad i Jalševec, Opatinec, i Tarno ulaze u projekt aglomeracije koji je dobio sve četiri građevinske dozvole i koje sada radi temeljem dodavanja još ovih nekih dijelova, radi se nova studija izvodljivosti koja će to obuhvatiti. To će trajati, odnosno produžiti jedno četiri/pet mjeseci. To je obavijest Vodoopskrbe i odvodnje Zagrebačke županije. Očekuje da će kroz dvije do tri godine realno s tim projektom krenuti. I to onda obuhvaća onih 180 milijuna s kompletnom izmjenom i kanalizacijom grada. Iz tog razloga se sada, na neki način, kaska. Ne žele raditi neka privremena rješenja. Ako se već toliko čekalo, izdržat će se još i taj period. Sve ide zajedno u tom velikom projektu. Što se tiče Šumečana, nije sad u Proračunu u idućoj godini nastavak projekta. Kaže da će si dati truda i da će nastavak ići, ako ne već iduće godine, onda 2018. Ali će iskoristiti prijedlog da ode u Hrvatske ceste i posloži priču koliko novaca im je dosada dano i ukoliko se osiguraju sredstva iz tog izvora nema razloga da se ne krene dalje odmah.

Prije pristupanja glasovanju utvrđeno je da je na sjednici Gradskog vijeća prisutno 15 vijećnika.

Predsjednik Gradskog vijeća predložio je da se rasprava i glasovanje objedine po svim točkama, što je jednoglasno prihvaćeno od svih 15 prisutnih vijećnika.

Provedenim glasovanjem konstatirano je da su sa 12 glasova za, 1 protiv i 2 suzdržana usvojene sljedeće odluke:

**a) Proračun Grada Ivanić-Grada za 2017. godinu i projekcije za 2018. i 2019. godinu**

**b) Plan razvojnih programa za razdoblje 2017. - 2019. godinu**

**c) Program održavanja komunalne infrastrukture za 2017. godinu**

**d) Program građenja objekata i uređaja komunalne infrastrukture za 2017.godinu**

**e) Program socijalnih potreba Grada Ivanić-Grada za 2017. godinu**

**f) Program javnih potreba u sportu na području Grada Ivanić-Grada za 2017. godinu**

**g) Program javnih potreba u području predškolskog odgoja i obrazovanja te skrbi o djeci rane i predškolske dobi Grada Ivanić-Grada za 2017. godinu**

**h) Program javnih potreba u kulturi na području Grada Ivanić-Grada u 2017. godini**

**i) Program javnih potreba u provedbi programa i projekata udruga civilnog društva Grada Ivanić-Grada u 2017. godini**

**j) Odluka o raspodjeli sredstava za poslove vatrogastva Grada Ivanić-Grada za 2017. godinu**

**k) Program javnih potreba Grada Ivanić-Grada u tehničkoj kulturi Grada Ivanić-Grada za 2017. godinu**

**l) Odluka o izvršavanju Proračuna Grada Ivanić-Grada za 2017. godinu**

Odluke prileže zapisniku i čine njegov sastavni dio.

Napomena: Odluke su u istovjetnom tekstu usvojene na sjednici Gradskog vijeća, a vijećnicima su dostavljene u materijalima za sjednicu Gradskog vijeća.

**7. TOČKA**

gđa Tihana Vuković Počuč – ova Odluka odnosi se na pristiglu ponudu za kupnju nekretnine u Poduzetničkoj zoni. Javilo nam se na natječaj društvo Golmax d.o.o. iz Kloštar Ivanića. Većina je vjerojatno upoznata s njihovim radom. Trgovačko društvo bavi se registriranim djelatnostima trgovine motornih vozila, trgovine dijelovima i priborom motornih vozila pa su se javili na natječaj za kupnju nekretnine oznake k.č.br. 244/2. Prema tekstu natječaja cijena nekretnine je bila 224.100,00 kn. Navedeno trgovačko društvo je s obzirom na izvoznu djelatnost kojom se bavi i broj planiranih zaposlenih osoba u narednom periodu kao i s obzirom na registriranu djelatnost ostvarilo popust od 50% pa je stoga prijedlog da se realizira kupoprodaja s cijenom 112.050,00 kn.

Prije pristupanja glasovanju po svim točkama utvrđeno je da je na sjednici Gradskog vijeća prisutno 12 vijećnika.

Provedenim glasovanjem konstatirano je da je jednoglasno usvojena sljedeća:

**O D L U K A**

**o odabiru najpovoljnijeg ponuditelja za**

**kupnju nekretnina u Poduzetničkoj zoni Ivanić-Grad Sjever – Zoni 6**

Odluka prileži zapisniku i čini njegov sastavni dio.

Napomena: Odluka je u istovjetnom tekstu usvojena na sjednici Gradskog vijeća, a vijećnicima je dostavljena u materijalima za sjednicu Gradskog vijeća.

**8. TOČKA**

gđa Tihana Vuković Počuč – obrazlaže da je Odluka formalnopravne prirode koju Gradsko vijeće Grada Ivanić-Grada treba usvojiti kako bi se počelo s natječajem odnosno prodajom ovih preostalih pet čestica u Poduzetničkoj zoni.

Prije pristupanja glasovanju po svim točkama utvrđeno je da je na sjednici Gradskog vijeća prisutno 12 vijećnika.

Provedenim glasovanjem konstatirano je da je jednoglasno usvojena sljedeća:

**O D L U K A**

**o raspisivanju javnog natječaja za prodaju**

**zemljišta u Poduzetničkoj zoni Ivanić-Grad Sjever – Zoni 6**

**radi izgradnje gospodarskih objekata za 2017. godinu**

Odluka prileži zapisniku i čini njegov sastavni dio.

Napomena: Odluka je u istovjetnom tekstu usvojena na sjednici Gradskog vijeća, a vijećnicima je dostavljena u materijalima za sjednicu Gradskog vijeća.

**9. TOČKA**

g. Milivoj Maršić – radi se o odobravanju financiranja i pokretanju izgradnje građevine Sportske dvorane u Posavskim Bregima. O tom projektu je već bilo riječi na prethodnim sjednicama. Proveden je postupak javne nabave. Odabran je najpovoljniji ponuditelj - Kapitel iz Ivanić Grada u ukupnoj vrijednosti radova zajedno s PDV-om 13.466.566,54 kn i temeljem sporazuma o financiranju sa Zagrebačkom županijom 50% dvorane financira Županija, a 50% Grad – dijelom iz kredita o kojem smo donijeli odluku, dijelom iz vlastitih sredstava. Predlaže se Gradskom vijeću da ovlasti gradonačelnika za poduzimanje svih pravnih radnji za potpisivanje ugovora i svih potrebnih isprava za daljnju realizaciju izgradnje zgrade Sportske dvorane Posavski Bregi.

Prije pristupanja glasovanju po svim točkama utvrđeno je da je na sjednici Gradskog vijeća prisutno 11 vijećnika.

Provedenim glasovanjem konstatirano je da je jednoglasno usvojena sljedeća:

**O D L U K A**

**o odobravanju financiranja i pokretanju**

**izgradnje građevine Sportske dvorane u Posavskim Bregima**

Odluka prileži zapisniku i čini njegov sastavni dio.

Napomena: Odluka je u istovjetnom tekstu usvojena na sjednici Gradskog vijeća, a vijećnicima je dostavljena u materijalima za sjednicu Gradskog vijeća.

**10. TOČKA**

gđa Sandra Abramović -predlaže se donijeti ova Odluka kako bi se započelo rješavanje svih podnesenih zahtjeva kako bi se ispravili uočeni nedostaci i problemi u provedbi prostornog plana. Svi zahtjevi koji se tu predlažu razmatrati su navedeni u Odluci o izradi izmjena i dopuna Urbanističkog plana. Tema je usklađivanje Urbanističkog plana u cijelosti s Prostornim planom uređenja Grada Ivanić – Grada, odnosno njegovim III. izmjenama i dopunama koje su u tijeku te kako bi se što prije osigurali prostorno planski preduvjeti za razvoj i unapređenje stanja u prostoru unutar obuhvata Urbanističkog plana, a ujedno i omogućila realizacija važnih projekata utvrđenih strateškim razvojnim dokumentom Grada Ivanić – Grada. Kroz postupak izrade izmjene i dopune Urbanističkog plana razmatrat će se i ostali zahtjevi koji pristignu tijekom izrade plana i javne rasprave te oni razlozi koji se pokažu opravdanima kroz sam postupak. Obuhvat izrade izmjene i dopune Urbanističkog plana je 716, 46 ha.

Prije pristupanja glasovanju po svim točkama utvrđeno je da je na sjednici Gradskog vijeća prisutno 12 vijećnika.

Provedenim glasovanjem konstatirano je da je jednoglasno usvojena sljedeća:

**ODLUKA**

**o izradi V. izmjena i dopuna**

 **Urbanističkog plana uređenja UPU - 4 za područje Ivanić-Grad, Donji Šarampov i Jalševec Breški**

Odluka prileži zapisniku i čini njegov sastavni dio.

Napomena: Odluka je u istovjetnom tekstu usvojena na sjednici Gradskog vijeća, a vijećnicima je dostavljena u materijalima za sjednicu Gradskog vijeća.

**11. TOČKA**

g Milivoj Maršić – navodi da se pod točkom a) radi o Odluci o stavljanju van snage Odluke o izmjenama Odluke o komunalnoj naknadi koja je donesena 4. ožujka 2016. godine, a koja je trebala biti u primjeni od 1. siječnja 2017. godine. Međutim, zbog obujmnog posla i tehničkih poteškoća jednostavno se nisu stigle sve izmjere obaviti, a s obzirom da se od 1.1.2018. najavljuje promjena u zakonskoj regulativi, da će se ukinuti komunalna naknada i uvesti porez na dohodak od nekretnine,ovu bi Odluku trebalo ukinuti jer je u ovom trenutku neprovediva. Pod točkom b) se radi o dopuni Odluke o komunalnoj naknadi koja se dopunjuje u članku 12., a koji se dopunjuje stavkom 3. koji glasi: „Pod korisnom površinom stambenog prostora, poslovnog prostora i građevinskog zemljišta koje služi obavljanju poslovne djelatnosti smatra se:

-kod stambenog prostora – površina na osnovu neto površine stana,

-kod poslovnog prostora – neto površina svih zgrada po etažama, natkrivena i otkrivena skladišta, interne prometnice i parkirališta,

-kod građevinskog zemljišta – preostala površina zemljišta koja se dobije tako da se od ukupne površine zemljišta odbije tlocrtna bruto površina poslovnog prostora.“ Ova dopuna je bitna radi provođenja same Odluke o komunalnoj naknadi kako bi se preciznije utvrdila visina komunalne naknade. Takva odredba je bila i prije, ali je sad nazad stavljamo da možemo preciznije provoditi Odluku.

Prije pristupanja glasovanju po svim točkama utvrđeno je da je na sjednici Gradskog vijeća prisutno 13 vijećnika.

Predsjednik Gradskog vijeća predložio je da se rasprava i glasovanje objedine po svim točkama, što je jednoglasno prihvaćeno od svih 13 prisutnih vijećnika.

Provedenim glasovanjem konstatirano je da su jednoglasno usvojene sljedeće odluke:

**a) Odluka o stavljanju van snage Odluke o izmjenama Odluke o komunalnoj naknadi**

**b) Odluka o dopuni Odluke o komunalnoj naknadi**

Odluke prileže zapisniku i čine njegov sastavni dio.

Napomena: Odluke su u istovjetnom tekstu usvojene na sjednici Gradskog vijeća, a vijećnicima su dostavljene u materijalima za sjednicu Gradskog vijeća.

**12. TOČKA**

g Valentin Gadža – obrazlaže da se radi o Odluci o davanju suglasnosti za pokretanje projekta izgradnje Poduzetničkog inkubatora u Poduzetničkoj zoni Sjever 6 Ivanić – Grad. Radi se o projektu razvoja, odnosno izgradnje poduzetničke poslovne infrastrukture s ciljem inkubacije i poticanja razvoja prvenstveno mladih poduzeća starosti do 3 godine, ali i onih koji su stariji od 3 godine. Radi se o izgradnji objekta veličine bruto 800 m² s ciljem stvaranja 16 zasebnih prostora jedinica za mlade poduzetnike, da im se sufinancira početnih 3 godine rada uz subvenciju infrastrukture i poslovnog savjetovanja. Grad Ivanić – Grad je nositelj projekta. Partneri u projektu su Razvojna agencija IGRA, Razvojna agencija VEGORA (Velika Gorica), Panonski drvni centar kompetencija Virovitica, Hrvatski interijeri, Klaster hrvatskih proizvođača namještaja i opreme za unutarnje i vanjsko uređenje Regionalna razvojna agencija Zagrebačke županije i udruženje obrtnika Ivanić – Grad. Natječaj je djelomično specijaliziran. Radi se o proizvodnim pogonima u prizemlju dok će gornja etaža biti opće namjene, znači samo uredski prostori. Modularno drvno tehnološki inkubator je naziv projekta. Radi se o inkubatoru koji će prvenstveno poticati proizvođače namještaja i proizvođače proizvoda od drva. To nije slučajno. Provedenim anketnim istraživanjem ustanovljeno je da je potreba za takvim prostorom za poduzetnike najveća. Što se tiče uredskih prostora koji su na katu oni su predviđeni za općenitu namjenu. Svi će imati pristup javnom natječaju za najam poslovnog prostora. Što se tiče sufinanciranja projekta, on se prijavljuje. Rok prijave je 31.12. na natječaj Ministarstva poduzetništva. Razvoj poslovne infrastrukture. Građevinska dozvola je izdana danas. Ona ima klauzulu pravomoćnosti. Studija izvodljivosti je pri kraju. Rok je vrlo kratak. Dan, dva prije Stare godine bit će izvršena aplikacija.

g Igor Cepetić – zbunjuje ga što je g Gadža rekao da je studija izvodljivosti pri kraju, a on je mislio da je to već gotovo. Spominje se da je Županija financirala studiju izvodljivosti, analiza troškova i koristi pa je mislio da se ide u realizaciju toga. Ali toga nema. Zanima ga može li dobiti rezultate anketnog upitnika. Također je htio tražiti i studiju izvodljivosti, ali to još nije gotovo. Zanima ga budući da je vrijednost investicije planirane u Proračunu i projekcijama u iznosu od 7 milijuna kuna 2017. i 7 milijuna kuna 2018. To mu zvuči puno. Pita je li to stvarno toliko ili je u projekcijama krivo napisano. 14 milijuna kuna – od toga Grad daje 2.100.000,00 kn, ostalo bi trebalo povući iz fondova. Što ako ne prođe? Drži fige da prođe, ali što ako ne prođe?

g Valentin Gadža – što se tiče studije izvodljivosti, nažalost, to je zadnji čas za izradu. Međutim, dosta se dugo čekalo Županiju. Prvotni plan je bio da se ide na aplikaciju više malih poduzetničkih inkubatora koji bi bili na nivou županije. Znači nekoliko gradova. Županija bi bila nositelj projekta i Županija je trebala izraditi studiju izvodljivosti i cijelu pripremu. Međutim, kada su vidjeli da Županija dosta kasno kreće u to, odlučili su to učiniti sami i ispalo je dobro jer, nažalost, Županija radi studiju predizvodljivosti koja im ništa ne koristi. Prekasno je. Anketno istraživanje je rađeno samo za internu potrebu. Studija izvodljivosti daje odgovor na sva pitanja. Kad bude gotova, bit će dostavljena Gradskom vijeću. Unutar nje će biti anketno istraživanje. Što se tiče Proračuna, vrijednost investicije je 7 milijuna kuna.

gradonačelnik – dodatno obrazlaže situaciju: cijeli projekt mora se aplicirati do 31. 12. 2016. Građevinska dozvola je izdana danas. Ona je pravomoćna, a u sljedećih do 7 dana očekuje se završetak studije izvodljivosti. Stalno su u kontaktima s izvođačima, to je prioritet i radi se na tome. Kompletna dokumentacija će se predati u roku. Rok je 31. 12. Do tada će sva dokumentacija biti spremna i predana. Nakon toga se ide u valorizaciju projekta u Ministarstvu. Očekuje se u ožujku/travnju donošenje odluke o tome koji je prošao na natječaju, a tko nije prošao na natječaju. Ako ovaj projekt prođe, pretpostavlja da bi već u travnju trebali znati jesu li ostvarili sredstva i nakon toga raspisati međunarodni javni natječaj koji će trajati određeni period. Predviđeno je da se sve realizira u ovoj godini. Je li to realno, to je sad pitanje. Može se desiti da se krene s investicijom u 8.ili 9. mjesecu, završi u 12.-om i potroši se 7 milijuna u toj godini. Tada ta projekcija ne znači ništa, a može se desiti da iduće godine ne uspijemo potrošiti ni lipe. Onda se taj iznos prebacuje na 2018. godinu. Znači ukupna investicija je vrijedna 7 milijuna. Ona je planirana i u ovoj godini, ali i u sljedećoj zbog mogućnosti da se, zbog valorizacije koja će trajati 3 do 4 mjeseca, Ministarstvo kad nas svrsta da smo prošli, nakon toga dobiva se vaučer, kreće u javni natječaj. On će trajati mjesec, dva. Odabir izvođača, bude li žalbe, ne bude li žalbe, kreće li se odmah u rujnu s radovima ili u kolovozu i onda se možda potroši 3 milijuna, možda svih 7, a možda 2 ili milijun. To su sad pitanja o kojima se maloprije diskutiralo, ali u Proračunu mora biti. Da bi se moglo aplicirati, mora postojati stavka u Proračunu. Kompletna investicija mora biti u Proračunu kako bi se moglo aplicirati Ministarstvu. Stavka u Proračunu je jedan od uvjeta za aplikaciju.

Prije pristupanja glasovanju po svim točkama utvrđeno je da je na sjednici Gradskog vijeća prisutno 13 vijećnika.

Provedenim glasovanjem konstatirano je da je jednoglasno usvojena sljedeća:

**O D L U K A**

**o davanju suglasnosti za pokretanje**

**projekta izgradnje Poduzetničkog inkubatora**

Odluka prileži zapisniku i čini njegov sastavni dio.

Napomena: Odluka je u istovjetnom tekstu usvojena na sjednici Gradskog vijeća, a vijećnicima je dostavljena u materijalima za sjednicu Gradskog vijeća.

**13. TOČKA**

Gđa Tihana Vuković Počuč – sljedeća Odluka je jedno usklađenje s pozitivnim zakonskim propisima. Naime, kod pisanja Odluke o komunalnom redu desila se jedna omaška pa je u članku 115. navedeno da nadzor nad provedbom komunalnog reda obavlja komunalno redarstvo i policija. Budući da su poslovi koje obavlja policija regulirani isključivo Zakonom o policijskim poslovima i ovlastima mora se uskladiti taj članak i izbaciti tu riječ „policija“ tako da je ovo samo jedno terminološko usklađenje.

Prije pristupanja glasovanju po svim točkama utvrđeno je da je na sjednici Gradskog vijeća prisutno 13 vijećnika.

Provedenim glasovanjem konstatirano je da je jednoglasno usvojena sljedeća:

**O D L U K A**

**o izmjenama Odluke o komunalnom redu**

Odluka prileži zapisniku i čini njegov sastavni dio.

Napomena: Odluka je u istovjetnom tekstu usvojena na sjednici Gradskog vijeća, a vijećnicima je dostavljena u materijalima za sjednicu Gradskog vijeća.

**14. TOČKA**

Gđa Tihana Vuković Počuč – obrazlaže da je ova Odluka rezultat odredbi Zakona o osiguranju kvalitete u znanosti i visokom obrazovanju. Navodi da je vijećnik Malec pitao zašto baš bankarska garancija. Priznaje da si je i sama postavila to pitanje, prvo sama sebi, a onda i osobama u Agenciji za znanost i visoko obrazovanje. Naime, člankom 19. tog Zakona izričito je navedeno da je to jedan od uvjeta koje osnivač visokoškolske ustanove more priložiti kad podnosi dokumentaciju u Ministarstvo znanosti i obrazovanja. Naglašava da su se raspitali koliki su troškovi bankarske garancije. Kvartalno je naknada od cca 500,00 kn. Znači da će Grad koštati izdavanje takve garancije 2.000,00 kn godišnje. Dakle, na 3 godine to je 6.000,00kn. Nisu to toliki troškovi.

Prije pristupanja glasovanju po svim točkama utvrđeno je da je na sjednici Gradskog vijeća prisutno 13 vijećnika.

Provedenim glasovanjem konstatirano je da je jednoglasno usvojena sljedeća:

**O D L U K A**

**o davanju prethodne suglasnosti na**

 **Izdavanje bankarske garancije Grada Ivanić-Grada u korist Veleučilišta Lavoslav Ružička u Vukovaru**

Odluka prileži zapisniku i čini njegov sastavni dio.

Napomena: Odluka je u istovjetnom tekstu usvojena na sjednici Gradskog vijeća, a vijećnicima je dostavljena u materijalima za sjednicu Gradskog vijeća.

**15. TOČKA**

Gđa Tihana Vuković Počuč - obrazlaže da je Društvenim ugovorom novoosnovanog društva Vodoopskrba i odvodnja Zagrebačke županije propisano je da je potrebno odabrati članove Nadzornog odbora. Odredbama Zakona o sprječavanju sukoba interesa propisano je da Gradsko vijeće mora predložiti i usvojiti takav prijedlog o osobi koja se predlaže. Prijedlog je da to bude gđa Gordana Kanić. Njen životopis je svima priložen.

Prije pristupanja glasovanju po svim točkama utvrđeno je da je na sjednici Gradskog vijeća prisutno 13 vijećnika.

Provedenim glasovanjem konstatirano je da je sa 12 glasova za i 1 suzdržan usvojena sljedeća:

**O D L U K A**

**o prijedlogu za imenovanje člana Nadzornog odbora**

 **trgovačkog društva Vodoopskrba i odvodnja Zagrebačke županije d.o.o.**

Odluka prileži zapisniku i čini njegov sastavni dio.

Napomena: Odluka je u istovjetnom tekstu usvojena na sjednici Gradskog vijeća, a vijećnicima je dostavljena u materijalima za sjednicu Gradskog vijeća.

**16. TOČKA**

Gđa Tihana Vuković Počuč obrazlaže da je ova Odluka dodatak Dnevnog reda. Gradsko vijeće bi je moralo usvojiti budući da je odredbama Zakona o pogrebničkoj djelatnosti propisano da ovlašteni prijevoznik samo smije prevoziti pokojnike u slučaju sumnjive smrti tako da bi trebalo već sutra raspisati javni natječaj da se odabere ovlašteni prijevoznik. Također navodi da su se raspitali kolika bi bila cijena po osobi bi bila oko 2000,00kn pa na razini Grada, u okviru prosjeka to bi bilo cca 20.000,00 kn godišnje. Nakon raspisivanja ove Odluke ide raspisivanje natječaja i zaključenje ugovora s odabranim ovlaštenim prijevoznikom koji je u slučajevima sumnjive smrti jedini ovlašten na prijevoz pokojnika do obdukcije u Zagrebu.

Prije pristupanja glasovanju po svim točkama utvrđeno je da je na sjednici Gradskog vijeća prisutno 13 vijećnika.

Provedenim glasovanjem konstatirano je da je jednoglasno usvojena sljedeća:

**O D L U K A**

**o određivanju poslova prijevoza pokojnika i**

**pogrebničkih usluga koji se financiraju iz proračuna Grada Ivanić - Grada**

Odluka prileži zapisniku i čini njegov sastavni dio.

Napomena: Odluka je u istovjetnom tekstu usvojena na sjednici Gradskog vijeća, a vijećnicima je dostavljena u materijalima za sjednicu Gradskog vijeća.

**17. TOČKA – RAZNO**

Pod točkom Razno nije bilo pitanja niti prijedloga.

Sjednica Gradskog vijeća Grada Ivanić-Grada dovršena je u 19,35 sati.

Zapisnik sastavila Predsjednik Gradskog vijeća

Jelena Samac Željko Pongrac